sagorsarker/bangla-wikipedia huggingface dataset:
ডেবিয়ান

ডেবিয়ান পৃথিবী জুড়ে স্বেচ্ছাসেবকদের যৌথ প্রয়াস এর মধ্য দিয়ে একটি মুক্ত, সম্পূর্ণ অপারেটিং সিস্টেম তৈরির প্রকল্প।
ডেবিয়ান লিনাক্স ১৯৯৩ সনে পারদিউ বিশ্ববিদ্যালয়ের ছাত্র আয়ান মারডক কর্তৃক প্রতিষ্ঠিত হয় যিনি ডেবিয়ান মেনিফেস্টোর প্রবর্তক। এ মেনিফেস্টোর মূল ভাবধারা ছিল এটি হবে এমন একটি অপারেটিং সিস্টেম যা উন্মুক্ত পদ্ধতির ব্যবস্থাপনায় পরিচালিত হবে যেটি মূলত লিনাক্স এবং গ্নু এরই মূল স্পিরিট। তিনি নামটি প্রবর্তন করে তার মেয়েবন্ধু ডেবরা (পরবর্তীকালে স্ত্রী) এর নাম এবং তার নামের প্রথম অংশের সমন্বয়ে যার উচ্চারন হল ডেব-ই-এন।
ডেবিয়ান প্রকল্পটি প্রথমদিকে খুব ধীরগতিতে অগ্রসর হতে থাকে এবং সর্বপ্রথম ভার্সন ০.৯ এক্স ভার্সন বের হয় ১৯৯৪ এবং ১৯৯৫ সালের দিকে। অন্য আর্কিটেকচারের জন্য রিলিজ দেয়া শুরু হয় ১৯৯৫ সালেই এবং ১৯৯৬ সালে ১.এক্স ভার্সন রিলিজ পায়। ১৯৯৬ সালে ব্রুস পেরেনস আয়ান মারডকের স্থালাভিষিক্ত হন প্রোজেক্ট লিডার হিসেবে। সহযোগী ইয়ান শুয়েজলার এর পরামর্শক্রমে তিনি ডেবিয়ান এর সামাজিক চুক্তির রূপরেখা এবং ডেবিয়ান উন্মুক্ত সফটওয়্যার নির্দেশনা প্রনয়নে বিশেষ ভূমিকা রাখেন যা ডিস্ট্রিবিউশনটির উন্নয়নে নতুন এক মৌলিক অঙ্গীকার হিসেবে স্বীকৃত হয়। তিনি এর সহযোগী সদস্য প্রতিষ্ঠান সৃষ্টির ব্যাপারেও সচেতনতা বাড়াতে সাহায্য করেন।
ব্রুস পেরেনস ১৯৯৮ সালে glibc নির্ভর ডেবিয়ান-২.০ রিলিজের পূর্বেই এ প্রকল্প হতে অব্যাহতি নেন। এ সময়ে প্রকল্পের নতুন নেতৃত্ব নির্বাচনের জন্য উদ্যেগ নেয়া হয় এবং আরো দুটি ২.এক্স রিলিজ বের হয় যেখানে আরো বেশি প্যাকেজ এবং আরো বেশি আর্কিটেকচার সাপোর্ট অন্তর্ভুক্ত হয়। এ সময়েই APT কে প্রয়োগ করা হয় এবং ডেবিয়ান জিএনইউ/হার্ড, যেটি প্রথম নন-লিনাক্স কার্নেলে অর্ন্তভূক্ত হয়, তার ও ভালোভাবে অগ্রযাত্রা শুরু হয়। ১৯৯৯ সালে ডেবিয়ান লিনাক্স এর উপর ভিত্তি করে প্রথম ডিস্ট্রিবিউশন কোরেল লিনাক্স এবং স্টরমিক্স এর স্টর্ম লিনাক্স বের হয়। যদিও এখন আর উন্নয়ন করা হয় না কিন্তু এ ডিস্ট্রিবিউশন দু’টিই ডেবিয়ান এর উপর ভিত্তি করে তৈরি প্রথম ডিস্ট্রিবিউশন হিসেবে স্বীকৃত।
২০০০ সালের শেষের দিকে এ প্রকল্পের আর্কাইভ এবং রিলিজ ব্যবস্থাপনায় বড়সড় পরিবর্তন নিয়ে আসা হয় যা সফটওয়্যার আর্কাইভ প্রসেসকে নতুন প্যাকেজ টুলসের আওতায় নিয়ে আসে। এরই ফলে টেস্টিং ডিস্ট্রোর একটি ধারা গড়ে ওঠে যা পরবর্তী স্ট্যাবল রিলিজের জন্য একটি ভিত হিসেবে কাজ করতে থাকে। ২০০১ সালে ডেভেলপারগন একটি বার্ষিক কনফারেন্স এর আয়োজন শুরু করেন যা ‌‍'ডেবকনফ নামে' পরিচিত হয়। এটি ডেভেলপার এবং টেকনিক্যাল ব্যবহারকারীদের মধ্যে একটি সেতুবন্ধন রূপে কাজ করতে থাকে।
ডেবিয়ান রিলিজসমূহ
ডেবিয়ান এর রিলিজসমূহের মজার দিকটি হচ্ছে এর রিলিজের নামগুলি পিক্সার কর্তৃক তৈরীকৃত মুভি টয় স্টোরি এর চরিত্রসমূহ হতে নেয়া হয়েছে। কিছুটা ছোট বাচ্চাদের পছন্দ মত হয়ে গেছে তাই না? আসুন দেখে নেয়া যাক এর রিলিজগুলি এক নজরেঃ
রৈখিক বীজগণিত

রৈখিক বীজগণিত () গণিতের একটি শাখা যেখানে ভেক্টর, ভেক্টর জগৎ ("রৈখিক জগৎ" নামেও পরিচিত), রৈখিক চিত্রণ ("রৈখিক রূপান্তর" নামেও ডাকা হয়), এবং রৈখিক সমীকরণসমূহের সিস্টেম নিয়ে আলোচনা করা হয়। আধুনিক গণিতে ভেক্টর জগৎ একটি কেন্দ্রীয় ধারণা। রৈখিক বীজগণিত তাই বিমূর্ত বীজগণিত ও ফাংশনাল বিশ্লেষণ উভয় ক্ষেত্রেই বহুল ব্যবহার করা হয়। এছাড়াও বিশ্লেষণী জ্যামিতিতে রৈখিক বীজগণিতের বাস্তব উপস্থাপন (concrete representation) রয়েছে এবং অপারেটর তত্ত্বতে এটিকে সাধারণীকরণ (generalization) করা হয়েছে। প্রাকৃতিক বিজ্ঞান ও সামাজিক বিজ্ঞান উভয় ক্ষেত্রেই এর বহুল ব্যবহার পরিলক্ষিত হয়, কেননা এগুলোতে উদ্ভূত অ-রৈখিক মডেলগুলি প্রায়ই রৈখিক মডেলের সাহায্যে আসন্নীকৃত (approximated) করে নেয়া হয়।
রৈখিক বীজগণিতের সমীকরণ সবসময় একঘাত বিশিষ্ট হয়ে থাকে।
কম্পিউটার মেমরি

কম্পিউটার মেমরি () বলতে কোন কম্পিউটার ব্যবস্থায় স্থায়ী বা অস্থায়ীভাবে উপাত্ত ধারণকারী যন্ত্রাংশকে বোঝায়। এগুলি মূলত অর্ধপরিবাহী চিপ দিয়ে বানানো হয়ে থাকে।
কম্পিউটার কোন কাজ সম্পাদন করার আগে অ্যাপ্লিকেশন ও উপাত্ত হার্ড ডিস্ক থেকে সিস্টেম মেমরিতে কপি করে নেয়। কম্পিউটারে সাধারণত দুই ধরনের মেমরি থাকে - ক্যাশ মেমরি ও প্রধান মেমরি।
ক্যাশ মেমরি খুবই দ্রুতগতিসম্পন্ন স্ট্যাটিক র‌্যাম (Static RAM, সংক্ষেপে SRAM) দিয়ে গঠিত এবং সাধারণত প্রসেসরের সাথে সমন্বিত অবস্থায় থাকে।
প্রধান মেমরি অনেকগুলি ডাইন্যামিক র‌্যাম চিপ (ডির‌্যাম চিপ) দিয়ে গঠিত, যে চিপগুলি বিভিন্ন উপায়ে ডুয়াল ইনলাইন মেমরি মডিউলে (Dual Inline Memory Module বা সংক্ষেপে DIMM ডিম) প্যাকেজ করা হয়।
প্রতিটি ডির‌্যাম চিপে লক্ষ লক্ষ মেমরি কোষ (memory cell) থাকে, যেগুলি সারি ও কলামের মেট্রিক্স হিসেবে সজ্জিত থাকে। মেমরি কোষগুলির অ্যারের (array) প্রান্তসীমায় থাকে ট্রানজিস্টর। এই ট্রানজিস্টরগুলির কাজ মেমরি কোষে রাখা উপাত্ত পড়া, বিবর্ধন করা ও মেমরি বাসে সেগুলি স্থানান্তর করা। ডির‌্যামের প্রতিটি সারিকে পেজ বা পৃষ্ঠা বলা হয়। প্রতিটি পৃষ্ঠায় একাধিক মেমরি কোষ থাকে। প্রতিটি ডির‌্যাম কোষে একটি ধারক বা ক্যাপাসিটর থাকে যা খুব কম সময়ের জন্য বৈদ্যুতিক চার্জ ধরে রাখতে সক্ষম। চার্জকৃত কোষ দ্বিমিক সংখ্যা "১" এবং চার্জবিহীন কোষ দ্বিমিক সংখ্যা "০" নির্দেশ করে। সময়ের সাথে সাথে ক্যাপাসিটরগুলি চার্জ হারাতে থাকে, তাই এগুলিতে সংরক্ষিত উপাত্ত ধরে রাখার জন্য সেকেন্ডে কয়েক হাজার বার এগুলিকে পুনঃচার্জ বা রিফ্রেশ করতে হয়।
কোন কম্পিউটার ব্যবস্থার মেমরি উপব্যবস্থা (memory subsystem) সাধারণত মেমরি বাসের দ্রুতিতে কাজ করে থাকে। মেমরি নিয়ন্ত্রক চিপ (memory controller) মেমরি বাসের মাধ্যমে নির্দিষ্ট মেমরি কোষের সারি ও কলামের ঠিকানাবিশিষ্ট সিগনাল ডির‌্যাম চিপে পাঠায়। মেমরি বাস দুইটি উপ-বাসে বিভক্ত: ঠিকানা/নির্দেশ বাস এবং উপাত্ত বাস।
উপাত্ত বাস হল কতগুলি সিগনাল ট্রেস বা রেখার সমষ্টি যা ডির‌্যাম থেকে উপাত্ত বহন করে নিয়ে আসে ও ডির‌্যামে উপাত্ত বহন করে নিয়ে যায়। প্রতিটি ট্রেস একবারে ১ বিট করে উপাত্ত বহন করতে পারে। উপাত্ত বাসের ব্যান্ডউইড্‌থ (বা থ্রুপুট) এর প্রস্থ (বিট-এ) এবং এর কম্পাঙ্কের উপর নির্ভর করে। উপাত্ত বাসের প্রস্থ সাধারণত ৬৪ বিট হয়, যার অর্থ প্রতিটি বাসে ৬৪টি ট্রেস থাকে এবং এদের প্রতিটি ১ বিট করে উপাত্ত স্থানান্তর করে। উপাত্তের ৬৪-বিট একককে একটি উপাত্ত ওয়ার্ড বলা হয়।
ঠিকানা বাস বা নির্দেশ বাস হল কতগুলি ট্রেসের সেট যে ট্রেসগুলি মেমরিতে উপাত্তের ঠিকানা বহন করে নিয়ে যায়। এছাড়াও এটি পড়া, লেখা ও রিফ্রেশ করার নির্দেশগুলিও বহন করে।
অসমলয়কৃত (unsychronized) মেমরি যেমন এফপিএম ও ইডিও মেমরিতে কোন নির্দিষ্ট কোষে উপাত্ত লেখার কাজটি এ ভাবে ঘটে: মেমরি নিয়ন্ত্রক চিপ প্রথমে ঠিকানা/নির্দেশ বাসে সারির ঠিকানাটি স্ট্রোব করে পৃষ্ঠা নির্বাচন করে। এরপর ঠিকানা/নির্দেশ বাসে এটি কলাম ঠিকানাটি স্ট্রোব করে। এই দুইটি কাজকে যথাক্রমে রো অ্যাড্রেস স্ট্রোব ও কলাম অ্যাড্রেস স্ট্রোব বলা হয়। কলাম অ্যাড্রেস স্ট্রোবের সাথে সাথে রাইট এনেবল সিগনাল অর্থাৎ মেমরি কোষে উপাত্ত লেখার আদেশটিও সক্রিয় করা হয়। এরপর মেমরি নিয়ন্ত্রক উপাত্ত বাস দিয়ে উপাত্ত পাঠায় এবং গন্তব্য ডির‌্যাম কোষ ঐ উপাত্ত সংরক্ষণ করে।
উপাত্ত পড়ার সময় একইভাবে প্রথমে রো ও পরে কলাম অ্যাড্রেস স্ট্রোব পাঠানো হয়। রাইট এনেবল সিগনাল নিষ্ক্রিয় থাকে, এবং কিছু অলস সময় অতিবাহিত হবার পর (যাকে কলাম অ্যাড্রেস স্ট্রোব লেটেন্সি বলে) উপাত্ত ডির‌্যাম থেকে মেমরি বাসে স্থানান্তরিত হয়।
যখন ডির‌্যাম রিফ্রেশ করা হয়, তখন এটিকে অ্যাক্সেস করা যায় না।
ল্য মোঁদ (সংবাদপত্র)

ল্য মোঁদ () (বাংলায় "পৃথিবী") একটি ফরাসি সন্ধ্যাকালীন দৈনিক পত্রিকা। ২০০৪ সালের তথ্য অনুযায়ী এটির গ্রাহকসংখ্যা সাড়ে তিন লক্ষেরও বেশি। এটি প্রধানতম ফরাসি দৈনিক পত্রিকা।
উবের ব্যভ-মেরি জেনারেল শার্ল দ্য গোলের অনুরোধে এই পত্রিকাটি প্রকাশ করা শুরু করেন। দ্বিতীয় বিশ্বযুদ্ধকালীন "ল্য তঁ" পত্রিকার উত্তরসূরী হিসেবে এর যাত্রা শুরু হয়। ১৯৪৪ সালের ১৯শে ডিসেম্বর এর প্রথম সংখ্যা প্রকাশিত হয়। ১৯৯৫ সালের ১৯শে ডিসেম্বর থেকে এটি ইন্টারনেটে পাওয়া যাচ্ছে। এর বর্তমান প্রকাশক গ্রুপ ল্য মোঁদ।
পত্রিকাটির প্রধান সম্পাদক (rédacteur en chef "রেদাক্তর অঁ শেফ") হলেন প্রখ্যাত রাজনৈতিক কার্টুনিস্ট জেরার কুর্তোয়া।
ইসলামি অতিকথা

ইসলাম সপ্তম শতাব্দীতে প্রতিষ্ঠা পায় এবং উত্তরাধিকার সূত্রে অনেক প্রাক-ইসলামী আরবীয় উপাদান লাভ করে। উপরন্তু ইহুদি (যেমন- আব্রাহাম) ও খ্রীষ্টিয় অতিকথা (যেমন-যীশু) হতেও এতে উপাদান অন্তর্ভুক্ত হয়েছে।
অশুভ দৃষ্টির (Evil Eye) ধারণা কুরআনের সুরা আল-ফালাকে (যেখানে মানুষকে সাহায্য চাইতে বলা হয়েছে “হিংসুকের অনিষ্ট হইতে, যখন সে হিংসা করে”) উধৃত হয়েছে। কখনও কখনও অশুভ দৃষ্টি হতে রক্ষা পাবার জন্য ফাতিমার হাত ব্যবহৃত হতো। যদিও সব ধরনের তাবিজ ও অন্ধবিশ্বাসের মতই এর ব্যবহারও ইসলামে নিষিদ্ধ। প্রথানুগ মুসলিমদের মধ্যে আশীর্বাদপ্রাপ্তি বা ঐ ধরনের অন্ধবিশ্বাস হতে রক্ষা পাবার জন্য কুরআনের নানা আয়াত (যেমন আন-নিসা এবং আল-ফালাক) আবৃত্তি করতে দেখা যায়।
পুনরাবৃত্তি (রিকার্শন)

গণিত ও কম্পিউটার বিজ্ঞানে পুনরাবৃত্তি (রিকার্শন) হচ্ছে সেই পদ্ধতি যেখানে কোন ফাংশন কে এভাবে সংজ্ঞায়িত করা হয় যেন ফাংশনটি নিজেই এই সংজ্ঞায় ব্যবহৃত হয়। সাধারণ অর্থে, রিকার্শন বলতে একই উপায়ে বস্তুর পুনঃব্যবহার কে বোঝায়। উদাহরণ স্বরূপ, যখন দু'টি আয়না পরস্পরের প্রায় সমান্তরালে থাকে তখন একটির মধ্যে অপরটির যে অসংখ্য প্রতিবিম্ব দেখা যায় তা এক রকমের পুনরাবৃত্তি (রিকার্শন)।
গণিত ও কম্পিউটার বিজ্ঞানে পুনরাবৃত্তি বা রিকার্শনঃ 
“পুনরাবৃত্তি বা রিকার্শন বলতে প্রোগ্রামিং বা কোডিং এর মাধ্যমে সমস্যা সমাধানের একটি পদ্ধতিকে বোঝায় যে পদ্ধতিতে কোনও ফাংশন তার মাঝে এক বা একাধিকবার ঐ ফাংশনকেই কল করে এবং ফাংশনটি কলটির রিটার্ন মান ফিরিয়ে দিচ্ছে। যে কোনো প্রোগ্রামিং ভাষায় হোক, যদি কোনো ফাংশন পুনরাবৃত্তির শর্তটি পূরণ করে তবে আমরা এই ফাংশনটিকে পুনরাবৃত্তি ফাংশন বলি।"
গণিতে পুনরাবৃত্তি (রিকার্শন) ফাংশন হলো এমন একটি ফাংশন যা নিজেকে নিজেই call করে ।
মৃত্তিকা বুনট

মৃত্তিকায় অবস্থিত বালি, পলি ও কর্দম কনার পারস্পরিক অনুপাতকে মৃত্তিকা বুনট বলে। আন্তর্জাতিকভাবে মৃত্তিকা বুনটকে ১২টি বুনট শ্রেণীতে ভাগ করা হয়েছে।
১২ টি প্রধান বুনট শ্রেণী রয়েছে:
সম্ভাবনা

সম্ভাবনা বা সম্ভাবনা তত্ত্ব হচ্ছে গণিতের একটি শাখা যেখানে গণনামূলকভাবে কোনো ঘটনা বা দৈব পরীক্ষা-এর একটি নির্দিষ্ট ফলাফলে উপনীত হবার সম্ভাবনা বের করা হয়। বিন্যাস ও সমাবেশ-এর গবেষণা সম্ভাবনা নির্ণয়ে কাজে আসে। সম্ভাবনা পরিসংখ্যানের অন্যতম ভিত্তি।
কোনো ঘটনা ঘটার সম্ভাবনা পরিমাপ করাই সম্ভাব্যতা। সম্ভাব্যতার সাথে ঘটনার যোগসূত্র প্রচুর। 'ঘটনা' হলো আমাদের চারপাশে দৃশ্যমান এমন কোনো পরিস্থিতি যার ফলাফল বিদ্যমান। আর 'সম্ভাব্যতা' হলো এমন একটি "গাণিতিক হিসাব" যা আমাদের ঘটনা সম্পর্কে সিদ্ধান্ত নিতে সহায়তা করে। সম্ভাব্যতা সম্পর্কে বিস্তারিত জানার জন্য কয়েকটি বিষয় সম্পর্কে স্বচ্ছ ধারণা থাকতে হয়, যেমন: সেট, বিন্যাস, সমাবেশ।
একটি ঘটনা "A"-এর সম্ভাবনার সংজ্ঞা এভাবে দেয়া যেতে পারে, ধরা যাক "A"-এর সম্ভাবনাকে ০ থেকে ১ এর মধ্যে একটি প্রকৃত রাশি দ্বারা প্রকাশ করা যায়, যাকে আমরা লিখি P("A"), p("A") বা Pr("A")। কোনো ঘটনার সম্ভাবনা ০ হলে তাকে বলি অসম্ভব ঘটনা, এবং কোনো ঘটনার সম্ভাবনা ১ হলে তাকে বলি অবশ্যম্ভাবী ঘটনা। তবে মনে রাখা উচিত, শাব্দিক অর্থের সাথে পারিসাংখ্যিক সংজ্ঞার অর্থের পার্থক্য আছে - অসম্ভব ঘটনা ঘটা যেমন অসম্ভব না, তেমনি অবশ্যম্ভাবী ঘটনা নিঃসন্দেহে ঘটবেই - এমনটি নাও হতে পারে। এই সংজ্ঞা শুধু বলছে ঘটনাগুলির সম্ভাবনার কথা। এই ধারণাটি 'প্রায় দৃঢ়ভাবে' বলা বক্তব্যের কাছাকাছি।
দুটি নিটাল মুদ্রা বার বার নিক্ষেপ করা হলে মুদ্রার মাথা (Head) বা উল্টা পিঠ (Tail) আসতে পারে। এই দৈব পরীক্ষা-এর নমুনাক্ষেত্র হবে S = {HH ,HT,TH ,TT}। ধরা যাক, একটি ঘটনা A = কমপক্ষে একটি মাথা (Head) ফলাফল হিসেবে আসা। সেক্ষেত্রে A-এর স্বপক্ষে নমুনাবিন্দুগুলি হবে A = {HH ,HT,TH}। অতএব, A-এর সম্ভাবনা গণনার পদ্ধতি এরকম হবে: P(A) = {ঘটনা A -তে বিন্দুর সংখ্যা}/ {এই দৈব পরীক্ষার নমুনাক্ষেত্র S-এ বিন্দুর সংখ্যা} = ৩/৪ = ০.৭৫।
১৭শ শতকের গণিতবিদ পিয়ের দ্য ফের্মা ও ব্লেইজ প্যাসকেলকে সম্ভাবনা তত্ত্বের ভিত্তি স্থাপনকারী গণিতবিদ হিসেবে গণ্য করা হয়, তবে এর পূর্বে জিরোলামো কারদানো এর উপর গুরুত্বপূর্ণ অবদান রাখেন।
ফ্রান্সের কোত দে'জ়্যুর বিশ্ববিদ্যালয়ের গণিতবিদ ফ্রাঁসোয়া ল্যাবুরি মন্তব্য করেন:
গ্লিজে ৫৮১

গ্লিজে ৫৮১ তুলা তারামণ্ডলে অবস্থিত একটি লাল বামন তারা। এই তারাকে প্রদক্ষিণরত তিনটি গ্রহের সন্ধান পাওয়া গেছে। এর মধ্যে একটি গ্লিজে ৫৮১ সি। এই গ্রহটিতে প্রাণ বিকাশের উপযোগী পরিবেশ রয়েছে বলে বিজ্ঞানীরা ধারণা করছেন।
আর্নল্ড সমারফেল্ড

আর্নল্ড ইয়োহানেস ভিলহেল্ম সমারফেল্ড ( "আনল্ট্‌ য়োহানেস্‌ ভ়িল্‌হেল্‌ম্‌ জ়মাফ়েল্ট্‌") ছিলেন একজন জার্মান তাত্ত্বিক পদার্থবিজ্ঞানী যিনি পারমাণবিক ও কোয়ান্টাম পদার্থবিজ্ঞানের তত্ত্বের উন্নতি সাধন করেন। তিনি কোয়ান্টাম বলবিজ্ঞানে সূক্ষ্ম-গঠন ধ্রুবকের (fine-structure constant) অবতারণা করেন। এছাড়া তার অনেক ছাত্র পরবর্তীকালে আধুনিক পদার্থবিজ্ঞানের প্রধান ব্যক্তিত্বে পরিণত হন।
সমারফেল্ড তৎকালীন পূর্ব প্রুশিয়ার রাজধানী কোনিগ্‌সবের্গে জন্ম নেন ও সেখানেই বেড়ে ওঠেন। তিনি কোনিগ্‌সবের্গ বিশ্ববিদ্যালয়ে গণিত অধ্যয়ন করেন এবং ১৮৯১ সালে ডক্টরেট ডিগ্রী নিয়ে স্নাতক হন। বিশ্ববিদ্যালয়ে পড়াশোনা করার সময় তিনি ডাভিড হিলবের্টের কিছু পাঠে অংশ নেন। পরবর্তীকালে তারা ঘনিষ্ঠ বন্ধুতে পরিণত হন। ডিগ্রীলাভের পর সমারফেল্ড গণিত চর্চা অব্যাহত রাখেন এবং গ্যোটিঙেন বিশ্ববিদ্যালয়ে প্রভাবশালী গণিতবিদ ফেলিক্স ক্লাইনের অধীনে গবেষণায় রত হন। সমারফেল্ড ক্লাইনের সেরা ছাত্রদের একজন ছিলেন। তিনি গাণিতিক পদার্থবিজ্ঞানের একটি দুরূহ সমস্যা, জাইরোস্কোপের চলনের সমস্যাটির সমাধানে রত হন। শেষে তিনি সমস্যাটির একটি সুন্দর সমাধান দিতে সমর্থ হন, যা ১৮৯৭ থেকে ১৯১০ সাল পর্যন্ত প্রকাশিত হয় এবং গণিতের অন্যতম গুরুত্বপূর্ণ অবদান হিসেবে এটি স্বীকৃত।
১৯০০ সালে সমারফেল্ড আখেন কারিগরি বিশ্ববিদ্যালয়ের বলবিজ্ঞানের অধ্যাপক নিযুক্ত হন। ১৯০৬ সালে তিনি ম্যুনিখ বিশ্ববিদ্যালয়ে তাত্ত্বিক পদার্থবিজ্ঞানের চেয়ার নিযুক্ত হন। এই বিশ্ববিদ্যালয়েই তিনি ১৯৫১ সালে মৃত্যুর আগ পর্যন্ত শিক্ষকতা করেন।
সমারফেল্ডের চারজন ছাত্র নোবেল পুরস্কার লাভ করেন - হাইজেনবের্গ, ডিবাই, পাউলি এবং বেটে। সমারফেল্ড নিজেও ৮৪বার নোবেল পুরস্কারের জন্য মনোনীত হয়েছিলেন, তবে একবারও পুরস্কার পাননি।
জি-১৪

জি-১৪ ইউরোপের ফুটবল দলের একটি সংস্থা। ইউরোপের ১৪টি শীর্ষস্থানীয় দলকে নিয়ে ২০০০ সালের সেপ্টেম্বরে এটি প্রতিষ্ঠিত হয়। উয়েফা ও ফিফার সাথে দরকষাকষিতে একতাবদ্ধ থাকার জন্য এই সংস্থা গঠিত হয়েছে। এখানে কেবলমাত্র আমন্ত্রণের মাধ্যমে নতুন সদস্য অন্তর্ভুক্ত করা হয়। ২০০২ সালের আগস্ট মাসে আরো চারটি দল এতে যোগদান করে, ফলে সদস্য সংখ্যা দাঁড়ায় ১৮তে। তবে সংস্থার নাম অপরিবর্তিত রয়েছে।
এটি মূলত একটি লবিং গ্রুপ হলেও, ইউরোপিয়ান সুপার লীগ তৈরির সাথে এই সংস্থার সম্পৃক্ততার খবর বিভিন্ন সময়ে গণমাধ্যমে এসেছে। তবে তারা প্রায়শই এটি অস্বীকার করেছে। যখন উয়েফা অংশগ্রহণকারী দলগুলোর সাথে আলোচনা ছাড়াই চ্যাম্পিয়নস লীগ থেকে দ্বিতীয় গ্রুপ পর্যায় বাদ দেয় তখন এটি একটি সাধারণ খবর ছিল। জি-১৪ এই ঘটনাকে তাদের প্রতিষ্ঠার যৌক্তিকতা হিসেবে দেখেছে। তাদের মতে ইউরোপের দলগুলোর কন্ঠ হিসেবে জি-১৪ এর প্রয়োজন রয়েছে।
জি-১৪ এর দলগুলো সাতটি বিভিন্ন দেশে ছড়িয়ে আছে ও তাদের মোট জাতীয় লীগ শিরোপার সংখ্যা প্রায় ২৫০। ইংল্যান্ড, স্পেন, ফ্রান্স, ও জার্মানির শীর্ষ বিভাগের তিনটি করে, ইতালির "সিরি এ" থেকে দুটি ও "সিরি বি" (জুভেন্টাস "সিরি বি"তে নেমে যাওয়ায়) থেকে একটি, নেদারল্যান্ড থেকে দুটি ও পর্তুগাল থেকে একটি দল জি-১৪ এর সদস্য। জি-১৪ সদস্যরা ইউরোপিয়ান কাপ/চ্যাম্পিয়নস লীগের ৫১টি আসরের ৪১টিতেই জিতেছে।
২০০৪ সালের চ্যাম্পিয়নস লীগের ফাইনাল ১৯৯২ সালের পর প্রথম ফাইনাল যার একটি দল জি-১৪ এর বর্তমান কোন সদস্য অংশ নয়। এতে অংশ নেয় জি-১৪ সদস্য এফসি পোর্তো এবং অ-সদস্য এএস মোনাকো। এ পর্যন্ত মাত্র তিনটি ফাইনাল অনুষ্ঠিত হয়েছে যাতে জি-১৪ এর কোন বর্তমান সদস্য অংশ নেয়নি।
অন্যান্য প্রধান উয়েফা দলভিত্তিক প্রতিযোগিতা উয়েফা কাপে ১৪টি ফাইনালে জি-১৪ এর কোন সদস্য অংশ নেয়নি, এবং মাত্র ৩টি ফাইনালে দুটি দলই জি-১৪ এর সদস্য ছিল। ২০০৫ সালে ১৯৮৯ সালের পর জি-১৪ বহির্ভুত দল কোন ফাইনাল প্রথম অনুষ্ঠিত হয়, যাতে অংশ নেয় সিএসকেএ মস্কো ও স্পোর্টিং লিসবন। ২০০৬ সালে আবার জি-১৪ সদস্য বহির্ভুত দলের ফাইনালে অংশ নেয় সেভিলা ও মিডলসব্রো।
ফিফা

ফিফা (),অথবা International Association of Football Federation (English) অর্থাৎ আন্তর্জাতিক ফুটবল সংস্থা হচ্ছে আন্তর্জাতিক ফুটবল নিয়ন্ত্রণকারী প্রতিষ্ঠান। এর সদর দপ্তর সুইজারল্যান্ডের জুরিখ শহরে অবস্থিত। বর্তমান প্রেসিডেন্ট জিয়ান্নি ইনফান্তিনো। ফিফা ফুটবলের প্রধান অনুষ্ঠানগুলো বিশেষ করে ফিফা বিশ্বকাপ আয়োজন ও তত্ত্বাবধান করে থাকে।
প্রথম ফিফা বিশ্বকাপ অনুষ্ঠিত হয় ১৯৩০ সালে, উরুগুয়ে।
সামাজিকীকরণ

সামাজিকীকরণ এমন একটি প্রক্রিয়া যে প্রক্রিয়ার মাধ্যমে মানব শিশু সমাজের একজন কাঙ্ক্ষিত পূর্ণাঙ্গ সদস্য হিসেবে গড়ে ওঠে। সমাজবিজ্ঞানী কিংসলে ডেভিসের মতে, ""সামাজিকীকরণ প্রক্রিয়ার মাধ্যমে ব্যক্তি পুরোপুরি সামাজিক মানুষে পরিণত হয়।"" সামাজিকীকরণ প্রক্রিয়া একটি জীবনব্যাপী এবং বহুমুখী প্রক্রিয়া। এই প্রক্রিয়ার মাধ্যমে একজন মানুষ পুরোপুরি সামাজিক মানুষ হিসেবে পরিণত হয়।
সামাজিকীকরণ ছাড়া ব্যক্তি তাঁর ব্যক্তিত্ব লাভে ব্যর্থ হয় এবং সমাজে সে একজন যোগ্য ও উপযুক্ত নাগরিক হিসেবে গড়ে উঠতে পারে না। সামাজিকীকরণ এমন একটি প্রক্রিয়া যার দ্বারা মানব শিশু ক্রমশ ব্যক্তিত্বপূর্ণ সামাজিক মানুষে পরিণত হয়।
অগবার্ন নিমকফ বলেন, ""সামাজিকীকরণ ছাড়া সমাজে জীবনযাপন একেবারেই সম্ভব নয় এবং সামাজিকীকরণ প্রক্রিয়ার মাধ্যমে ব্যক্তি তার গোষ্ঠীর সঙ্গে মেলামেশার সামাজিক মূল্য বজায় রাখে।""
একটি শিশুর একজন সমবয়সী বন্ধুর আচরণ মূলত অন্যদের আচরণকে প্রভাবিত করে এবং অন্যদের ব্যবহার দ্বারা বিকাশে শিশুটি নিজেও প্রভাবিত হয়। আচরণগত এই পারস্পরিক প্রভাবের প্রতিক্রিয়াকে মিথস্ক্রিয়া (interaction) বলে। ব্যক্তির সামাজিকীকরণ সামাজিক পরিবেশ, সমাজ জীবন সামাজিক মূল্যবোধের পারস্পরিক ক্রিয়া প্রতিক্রিয়ার মাধ্যমে ঘটে থাকে। এর ফলে শিশুরা সবার সাথে মিলেমিশে থাকতে পারে ও সবাইকে সাহায্য করে।
সামাজিকীকরণের ক্ষেত্রে বিভিন্ন প্রতিষ্ঠানের ভূমিকা রয়েছে।
এফএ কাপ

দি ফুটবল এসোসিয়েশন চ্যালেঞ্জ কাপ, যা সাধারণভাবে এফএ কাপ নামে পরিচিত, হচ্ছে একটি নকআউট কাপ প্রতিযোগিতা যা ইংরেজ ফুটবলে অনুষ্ঠিত হয়। এটি পরিচালনা করে দ্য ফুটবল এসোসিয়েশন।
এফএ কাপ বিশ্বের সবচেয়ে প্রাচীন ফুটবল প্রতিযোগিতা যা শুরু হয়েছে ১৮৭১-৭২ মৌসুমে। যেহেতু ইংল্যান্ডের সকল স্তরের দল একে অন্যের বিরুদ্ধে খেলার সুযোগ পায় তাই এই প্রতিযোগিতায় অনেক ছোট দল বড় দলকে প্রতিযোগিতা থেকে বিদায় দিয়ে "জায়ান্ট-কিলার" উপাধি পেতে পারে। তবে নিচু স্তরের দল খুব কমই ফাইনালে পৌছেছে। ২০০৬-০৭ সালের এফএ কাপে রেকর্ডসংখ্যক ৬৮৭টি দল অংশগ্রহণ করেছে। সেতুলনায় লীগ কাপে মাত্র ৭২টি দল অংশ নেয় ফুটবল লীগ থেকে (এরা লীগ কাপ আয়োজন করে) এবং ২০টি দল অংশ নেয় এফ.এ. প্রিমিয়ার লীগ থেকে।
২০০৭ সালের এফএ কাপের ফাইনাল অনুষ্ঠিত হয় ২০০৭ সালের ১৯ মে শনিবারে। খেলা অনুষ্ঠিত হয় ওয়েম্বলি স্টেডিয়ামে। বর্তমান এফ এ কাপ বিজয়ী দল হচ্ছে চেলসি।
এফএ কাপের প্রথম সিজনে ওয়েন্ডেরাস ফুটবল ক্লাব চ্যাম্পিয়ন হয়েছিল।
আবু দিয়াবি

আবু দিয়াবি (জন্ম: ১১ মে ১৯৮৬) একজন ফরাসি প্রাক্তন পেশাদার ফুটবলার। তিনি ফ্রান্স জাতীয় ফুটবল দলের খেলোয়াড়। তিনি আর্সেনালের হয়েও খেলেছেন।
সেস্‌ ফাব্রিগাস

ফ্রান্সেস ‘‘সেস’’ ফাব্রিগাস সোলের (জন্ম মে ৪, ১৯৮৭) একজন পেশাদার স্পেনীয় ফুটবলার, যিনি বর্তমানে স্পেন জাতীয় ফুটবল দল এবং চেলসি ফুটবল ক্লাব এ একজন সেন্ট্রাল মিডফিল্ডার হিসেবে খেলছেন।
ফাব্রিগাস বার্সেলোনায় একজন শিক্ষানবিস হিসেবে ক্যারিয়ার শুরু করলেও, ২০০৩ সালের সেপ্টেম্বরে প্রিমিয়ার লিগের দল আর্সেনালে যোগ দেন। সেখানে তিনি নিজেকে দলের একজন নিয়মিত খেলোয়াড়ে পরিণত করেন এবং মাত্র ২১ বছর বয়সেই দলের অধিনায়কের দায়িত্ব নেন। ২০১১ সালে ব্যাপক দর কষাকষি শেষে প্রাথমিক ২৯ মিলিয়ন ইউরো এবং পরবর্তীতে আরও ৫ মিলিয়ন ইউরোর বিনিময়ে তিনি পুনরায় বার্সেলোনায় ফিরে আসেন। ২০১৪ সালে তিনি তিন কোটি পাউন্ডের বিনিময়ে ইংলিশ প্রিমিয়ার লিগ এর দল চেলসিতে যোগ দেন।
ফাব্রিগাস বার্সেলোনার অ্যারিনেস দি মার শহরে জন্মগ্রহণ করেন। তার বাবা ফ্রান্সেস ফাব্রিগাস সিনিয়র একজন আবাসন ব্যবসায়ী এবং মা নুরিয়া সলের পেস্ট্রি কোম্পানির মালিক। কাতালান ক্লাব সিই মাতারো’র হয়ে ফুটবল ক্যারিয়ার শুরু করেন ফাব্রিগাস। অবশ্য ছোটবেলা থেকেই তিনি ছিলেন বার্সেলোনার সমর্থক। ১৯৯৭ সালে ১০ বছর বয়সে তিনি বার্সেলোনার যুব একাডেমী লা মাসিয়ায় যোগ দেন।
লোক মুখে শোনা যায় যে তার প্রথম কোচ, সেনিয়র ব্লাই বার্সেলোনার বিপক্ষে খেলায় তাকে মাঠে নামাতেন না। বার্সেলোনার স্কাউটদের নজর থেকে ফাব্রিগাসকে লুকিয়ে রাখার জন্য তিনি এই কাজ করতেন। তবে, বার্সেলোনার কাছে তাদের এই কৌশল বেশি দিন টেকেনি, তারা ফাব্রিগাসকে সপ্তাহে একদিন করে বার্সেলোনার সাথে প্রশিক্ষণের অনুমতি দেন। অবশেষে তিনি পুরোপুরিভাবে বার্সার যুব একাডেমীতে যোগ দেন।
প্রাথমিকভাবে, তাকে একজন ডিফেন্সিভ মিডফিল্ডার হিসেবে প্রশিক্ষণ দেওয়া হত। যদিও তিনি একজন দূর্দান্ত গোল স্কোরার ছিলেন, এমনকি যুব দলের হয়ে এক মৌসুমে ৩০ এরও অধিক গোল করতেন, তিনি বার্সেলোনার প্রথম একাদশে নিজের নাম লেখাতে পারেননি।
বার্সেলোনার যুব একাডেমীতে থাকার সময়, বার্সেলোনার তত্‍কালীন অধিনায়ক এবং নম্বর ৪ পেপ গার্দিওলাকে নিজের আদর্শ হিসেবে মানতে শুরু করেন ফাব্রিগাস। পরবর্তীতে তার বাবা-মা’র বিচ্ছেদ ঘটলে গার্দিওলা তাকে সেই চার নম্বর জার্সি সান্ত্বনা হিসেবে দেন।
৫ ফেব্রুয়ারি ২০১৪ অনুসারে।
১ সেপ্টেম্বর ২০১৩ অনুসারে।
উইলিয়াম গালাস্‌

উইলিয়াম গালাস্‌ (জন্ম: ১৭ আগস্ট ১৯৭৭) একজন ফরাসি রক্ষণভাগের ফুটবলার। তিনি ইংল্যান্ডের আর্সেনাল ক্লাবে খেলেন।
আলেকজান্ডার হ্লেব

আলেকজান্ডার হ্লেব (বেলারুশীয়: Алякса́ндар Па́ўлавіч Глеб, রুশ: Александр Павлович Глеб, জন্ম মে ১, ১৯৮১, মিনস্ক), একজন বেলারুশীয় ফুটবলার যিনি আর্সেনালের পক্ষে প্রিমিয়ার লিগ খেলে থাকেন। এছাড়া তিনি বেলারুশ জাতীয় দলের একজন নিয়মিত সদস্য। ফুটবলে তার সাধারণ অবস্থান আক্রমণাত্নক মধ্যমাঠের খেলোয়াড় তবে আর্সেনালে তাকে সাধারণত উইঙ্গার হিসেবে খেলানো হয়।
ভবানী পাঠক

পন্ডিত ভবানীচরণ পাঠক অষ্টাদশ শতকে বঙ্গভূমিতে ইংরেজ শাসন-শোষণ এবং অত্যাচারী নবাবের বিরুদ্ধে সংঘঠিত ফকির-সন্ন্যাসী বিদ্রোহের প্রধান নায়ক। এছাড়া তিনি রংপুরের পীরগাছা এলাকার মন্থনার জমিদার জয়দুর্গা দেবী চৌধুরানীর নায়েব ছিলেন।
ভবানীচরণ পাঠকের জন্মসাল সম্পর্কে কোন তথ্য পাওয়া যায় না তবে আনুমানিক ১৭২৫-১৭৩০ সাল (বঙ্গাব্দ: ১১৩১-১১৩৬ সনে) তিনি ইতিহাসে তাঁর বর্ণময় অস্তিত্ব বর্তমান। তিনি শ্রোত্রিয় বারেন্দ্র ব্রাহ্মণ সম্প্রদায়ভুক্ত ছিলেন। ভবানী পাঠকের পূর্ব পুরুষেরা পুন্ড্রবর্ধনের মহাস্থানগড় অঞ্চলের অধিবাসী ছিলেন। পরে তার পূর্বপুরুষেরা কোচবিহার রাজ্যের পাঙ্গা পরগনার ফুলবাবুর চাখলায় বসবাস শুরু করেন (বর্তমান কুড়িগ্রাম জেলার, রাজারহাট উপজেলার পাঠক চাকিরপশার মৌজা)। ভবানী পাঠকের পিতার নাম সিদ্ধিনাথ পাঠক। তার দলে গিরি সম্প্রদায়ভুক্ত হিন্দু সন্ন্যাসী যোদ্ধা ছাড়াও ছিল নিগৃহীত কৃষক-প্রজার সৈন্যবাহিনী।
ইংরেজদের বিরুদ্ধে অভিযানের প্রধান ক্ষেত্র ছিলো রংপুর, বগুড়া, দিনাজপুর, মালদহ, কোচবিহার ও ময়মনসিংহের বিস্তৃতঅঞ্চল। তিনি সমগ্র উত্তরবঙ্গ কে মুঘল নবাব ও ইংরেজদের থেকে মুক্ত করেন। তিনি তার তৎপরতার ক্ষেত্রে এই বিদ্রোহের অন্যতম নায়িকা দেবী চৌধুরানীর সক্রিয় সাহায্য ও সমর্থন লাভ করেন। ১৭৮৭ সালের মাঝামাঝি থেকে ভবানীচরণ পাঠক ও দেবী চৌধুরানীর নামের পাশাপাশি উল্লেখ দেখা যায়। তাদের যৌথ আক্রমণে ময়মনসিংহ এবং বগুড়া জেলার একটি বিস্তীর্ণ এলাকায় শাসন ব্যবস্থা কার্যত অচল হয়ে পড়ে। ফলে ইংরেজ শাসকদের তরফ থেকে তাদের দু জনকে গ্রেফতার করা হয়। ১৭৮৭ সালের জুন মাসে রংপুর জেলার গোবিন্দগঞ্জের কাছে পুনরায় তিনি ইংরেজদের সাথে জলযুদ্ধে অবতীর্ণ হন এবং সেই যুদ্ধে তিনি পরজিত ও নিহত হন। আহত ও বন্দী হয়েছিলো আরো ৫০ জন। এ ছাড়া বিদ্রোহীদের অস্ত্র-শস্ত্র পূর্ণ আরো সাতখানি নৌকা ইংরেজ বাহিনীর হস্তগত হয়। এই জলযুদ্ধের সময় দেবী চৌধুরানী উপস্থিত ছিলেন না। ভবানী পাঠকের মৃত্যুর পরেও এই বিদ্রোহ আরো কিছুকাল অব্যহত থাকে। ভবানি পাঠকের মৃত্যুর মাধ্যমে ১৭৮৭ সালে সন্ন্যাসী আন্দোলনের অবসান ঘটে।
ভবানী পাঠকের নির্মিত মঠগুলোর মধ্যে উল্লেখযোগ্য হচ্ছে- নাগেশ্বরী উপজেলার কাচারি পয়রাডাঙ্গা এলাকায় কুড়িগ্রাম-নাগেশ্বরী সড়কের দু'পাশে নির্মিত ২ টি শিব মন্দির, কামাক্ষা মাতা ঠাকুরানী মন্দির, বাঁশেরতল শিব মন্দির, উলিপুর উপজেলার ধামশ্রেনী এলাকার দোল মন্দির ও শিব মন্দির এবং ফুলবাড়ী উপজেলার নাওডাঙ্গা এলাকার শিব মন্দির। অপূর্ব স্হাপত্য শৈলীতে নির্মিত মঠগুলোর আদল প্রায় একই রকম।
সরণ

যে কোনো বস্তু বা বিন্দু একটি অবস্থান থেকে আরেকটি অবস্থানে স্থানান্তরিত হলে, প্রথম অবস্থান থেকে দ্বিতীয় অবস্থান অবধি ভেক্টরকে সরণ বলে। সরণের পরিমাণ হলো দুটি অবস্থানের মধ্যবর্তী ন্যূনতম দূরত্ব, অর্থাৎ সরলরৈখিক দূরত্ব এবং সরণের দিক প্রথম অবস্থানটি থেকে দ্বিতীয় অবস্থানটির দিকে। যদি বস্তুটি সর্পিল গতিতে প্রথম অবস্থান থেকে দ্বিতীয় অবস্থানে যায়, তাহলে অতিক্রান্ত দূরত্ব সরণের থেকে দৈর্ঘ্যে বেশি। সরণকে s দ্বারা প্রকাশ করা হয়। "(s, জার্মান শব্দ "Strecke" এর প্রথম letter থেকে নেয়া হয়েছে । )"
সরণ একটি ভেক্টর রাশি। তাই ভেক্টর যোগের নীতি মেনে দুটি সরণকে যোগ করা যায়। অর্থাৎ বিন্দু A থেকে বিন্দু Bতে প্রথম সরণ a ও বিন্দু B থেকে C-তে দ্বিতীয় সরণ b হলে, মোট সরণ বিন্দু A থেকে বিন্দু C-তে সরণের সমতুল্য হবে এবং প্রথমে b ও পরে a পরিমাণ সরণ হলেও মোট সরণ একই হত।
শহীদ ভুলু স্টেডিয়াম

শহীদ ভুলু স্টেডিয়াম বাংলাদেশের নোয়াখালী জেলার সর্ববৃহৎ স্টেডিয়াম। সাত হাজার আসনের এ স্টেডিয়ামটি ১৯৭৩ সালে জেলার শহীদ মুক্তিযোদ্ধা শাহাবুদ্দিন ইস্কান্দার ভুলুর নামে নামকরণ করা হয়। বর্তমানে স্টেডিয়ামটি বাংলাদেশ প্রিমিয়ার লিগ ফুটবল খেলার জন্য ব্যবহৃত হচ্ছে। ২৪ জানুয়ারি,২০১৯ হতে নোফেল স্পোটিং ক্লাব ও টিম বিজেএমসি এই স্টেডিয়ামকে তাদের হোম ভেন্যু হিসেবে ব্যবহার করছে।
এটি মাইজদী শহরে অবস্থিত এবং নোয়াখালীর ক্রীড়াঙ্গনের প্রাণকেন্দ্র। এখানে ফুটবল-ক্রিকেটসহ অনেক জনপ্রিয় খেলা নোয়াখালী প্রশাসন কর্তৃক আয়োজন করা হয়।
জাতীয় পর্যায়ে অনেক ফুটবলার তৈরি করতে পারলেও এখন পর্যন্ত কোন ক্রিকেটার এই মাঠ থেকে উঠে আসে নি। কারণ হিসেবে নোয়াখালীতে বিসিবি কর্তৃক কোন টুনামেন্ট না হওয়া ও বিসিবি থেকে পর্যাপ্ত সাহায্য সহোযোগীতা না পাওয়াকে অন্যতম কারণ বলে থাকেন অনেকে। খেলাধুলা ছাড়াও স্টেডিয়ামটিতে অনেক অনুষ্ঠানের আয়োজন করা হয়।
অ্যামবিগ্রাম

অ্যামবিগ্রাম বা অ্যাম্বিগ্রাম (কখনও কখনও ইনভারশন নামেও ডাকা হয়) হল এক ধরনের গ্রাফিক্যাল চিত্র বা লেখা যা একটি শব্দকে শুধুমাত্র এক দিক থেকে বানান করেনা বরং অন্য আরেকটি দিক বা অরিয়েন্টেশন থেকেও একইভাবে বানান করতে পারে। অথ্যাৎ যে শব্দ বা বাক্যকে একদিক থেকে পড়লে যেমন দেখায় উল্টা দিক থেকেও একই রকম দেখায় তাকে অ্যামবিগ্রাম বলে। ডগলাস আর. হফস্টাটার-এর মতে:
এই হফস্টাটারই সর্বপ্রথম অ্যামবিগ্রাম শব্দটি কোন এক প্রকাশনায় ব্যবহার করেছিলেন। তিনি তার এক বন্ধুর কাছে এই শব্দের উৎপত্তি ও ইতিহাস ব্যাখ্যা করেছিলেন এবং বন্ধুদের কাছ থেকে এ বিষয়ে সাহায্যও নিয়েছিলেন। তার ১৯৯৯ সালে প্রকাশিত "Gödel, Escher, Bach" নামক বইয়ের প্রচ্ছদে একটি ত্রিমাত্রিক অ্যামবিগ্রাম ছাপা হয়েছিলো।
অ্যামবিগ্রাম শব্দটি দুটি লাতিন শব্দ থেকে উৎপত্তি লাভ করেছে। অ্যামবি (ambi) শব্দের অর্থ "উভয়" এবং গ্রাম (gram) শব্দের অর্থ "বর্ণ"। দুটি মিলিয়ে দাড়াচ্ছে উভয় বর্ণ। অর্থাৎ একই শব্দ যদি দুই দিক থেকে একইভাবে পড়া যায় তবে তা-ই অ্যামবিগ্রাম। ১৯৮৩-১৯৮৪ সালের দিকে ডগলাস আর. হফস্টাটার সর্বপ্রথম অ্যামবিগ্রাম শব্দটি এভাবে প্রকাশ করেন। তিনা বন্ধুদের সাথে বোস্টনে প্রায়ই আড্ডা দিতেন। এই আড্ডা থেকেই কোন এক সময় শব্দটি উঠে আসে। কৃতজ্ঞতা স্বীকারকল্পে হফস্টাটার যাদের নাম উল্লেখ করেছেন তারা হলেন; "গ্রেগ হুবার, ডন বায়ার্ড, হেনরি লিবার্ম, বার্নি গ্রিনবার্গ" ইত্যাদি ইত্যাদি। এরা সবাই তার বন্ধুবান্ধব।
অ্যামবিগ্রামগুলোকে সাধারণ নিচের বিষয়শ্রেণীগুলোর যেকোন একটিতে বিভক্ত করা যায়:
গ্রাফিক শিল্পীরা তাদের অনন্য প্রতিসাম্য প্রদর্শনের জন্য অ্যামবিগ্রাম ব্যবহার করে থাকে। এ কারণে লোগে, বইয়ের প্রচ্ছদ, গানের অ্যালবাম এবং বিভিন্ন ট্যাটুর নকশায় অ্যামবিগ্রাম থাকতে দেখা যায়।
অ্যামবিগ্রামের সবচেয়ে সুস্পষ্ট প্রতীকায়ন ঘটেছে মার্কিন ঔপন্যাসিক ড্যান ব্রাউন রচিত অ্যাঞ্জেল্‌স অ্যান্ড ডেমন্‌স নামক রোমাঞ্চকর উপন্যাসে। এর প্রথম ব্রিটিশ মুদ্রণের প্রচ্ছদে বইয়ের নামটি অ্যামবিগ্রাম হিসেবে লেখা হয়েছে। এই বইয়ের জন্য অ্যামবিগ্রামগুলো এঁকে দিয়েছেন গ্রাফিক শিল্পী জন ল্যাংডন। আন্তর্জাতিক বেস্টসেলার বই দ্য দা ভিঞ্চি কোড প্রকাশের পর থেকে ড্যান ব্রাইনের সকল বইয়ের কাটতিই বেড়ে গেছে। এরই সাথে অ্যামবিগ্রাম নিয়ে মানুষের উৎসাহ এবং কর্মতৎপরতাও বেড়েছে কয়েকগুণ। সম্প্রতি জন ল্যাংডনের অ্যামবিগ্রাম বিষয়ক বই "ওয়ার্ডপ্লে"-এর পুনর্মুদ্রণেরও উদ্যোগ নেয়া হয়েছে।
এমানুয়েল আদাবায়ের

সেয়ি এমানুয়েল আদাবায়ের টোগোতে জন্মগ্রহণকারী একজন ফুটবল খেলোয়াড়। বর্তমানে তিনি আর্সেনাল দলের হয়ে খেলে থাকেন।
আর্সেনালে খেলার সময় তিনি ২০০৮ সালের আফ্রিকান ফুটবলার অফ দ্য ইয়ার নির্বাচিত হয়েছিলেন, এবং তার পরবর্তী কর্মজীবনে, তিনি প্যারাগুয়ের ফুটবলের সবচেয়ে আইকনিক চুক্তি স্বাক্ষর করেছিলেন এবং ২০২০ সালে অলিম্পিয়া আসুনসিওনে যোগদানের সময় তিনি দেশের ইতিহাসে সর্বোচ্চ বেতনভোগী খেলোয়াড় হয়েছিলেন।
বলরেখা

বলরেখা কোনো বলক্ষেত্রের কাল্পনিক রেখা, যার সাহায্যে ক্ষেত্রের দিক ও প্রাবল্য সম্পর্কে ধারণা লাভ করা যায়। বলরেখায় তীর চিহ্ন দিয়ে ক্ষেত্রের অভিমুখ দেখানো হয় এবং বলরেখাগুলির ঘনত্ব ক্ষেত্রের স্থানীয় প্রাবল্য সূচিত করে। দুটি বলরেখা কখনো একে অপরকে অতিক্রম করেনা কারণ একটী বিন্দুতে ক্ষেত্রের একটি মাত্র দিক থাকতে পারে।
কোনো চৌম্বক ক্ষেত্রে একটি বিচ্ছিন্ন উত্তর মেরুকে মুক্তাবস্থায় স্থাপন করলে মেরুটি যে পথে পরিভ্রমণ করে তাকে চৌম্বক বলরেখা বলে। চৌম্বক বলরেখার সাহায্যে চৌম্বক ক্ষেত্রের প্রাবল্য ও অভিমুখ সম্পর্কে জানা যায়। চৌম্বক বলরেখাগুলির কোন শুরু বা শেষ নেই এরা বদ্ধ বর্তনী (closed loop), চুম্বকের বাইরে এরা উত্তর মেরু থেকে দক্ষিণ মেরুর দিকে এবং চুম্বকের ভিতরে দক্ষিণ মেরু থেকে উত্তর মেরুর দিকে যায়। 
বৈদ্যুতিক বলরেখা দারা বৈদ্যুতিক ক্ষেত্রের প্রাবল্য ও অভিমুখ সম্পর্কে জানা যায়। এরকম কোনো বৈদ্যুতিক বা তড়িৎক্ষেত্রে কোনো একক পজিটিভ বা ধনাত্নক চার্জ কে স্থাপন করলে এটি যে পথে পরিভ্রমণ করে তাকে বৈদ্যুতিক বলরেখা বলে। বৈদ্যুতিক ক্ষেত্রের বেলায় বলরেখা কে বলের টিউব ও বলে। চৌম্বক বা বৈদ্যুতিক ক্ষেত্রে বলরেখার সঙ্গে অঙ্কিত স্পর্শক চৌম্বক এর দিক নির্দেশ করে, এবং বলরেখার সঙ্গে লম্বভাবে অবস্থিত এক বর্গসেন্টিমিটার ক্ষেত্রফলের মধ্য দিয়ে অতিক্রান্ত বলরেখার সংখ্যা চৌম্বক বা বৈদ্যুতিক ক্ষেত্রে প্রাবল্যের মান নির্দেশ করে। বৈদ্যুতিক বলরেখা ধনাত্নক চার্জ থেকে বের হয়ে ঋনাত্নক চার্জে শেষ হয়। পরিবাহীর ভিতরে কোনো বৈদ্যুতিক বলরেখা থাকে না।
ফুটবল লিগ প্রথম বিভাগ

ফুটবল লিগ প্রথম বিভাগ ১৮৮৮ সাল থেকে ইংল্যান্ডে চালু হওয়া একটি ফুটবল প্রতিযোগিতা। স্থাপনার পর ১৯৯২ সাল পর্যন্ত এটি ইংল্যান্ডের ফুটবলের শীর্ষতম বিভাগ ছিল। প্রিমিয়ার লিগ প্রতিষ্ঠিত হওয়ার পর ১৯৯৩ থেকে ২০০৪ সাল পর্যন্ত এটি কেবল ইংল্যান্ডের ফুটবল লিগের শীর্ষ বিভাগ ছিল। সর্বশেষ অনুষ্ঠিত লিগে লিডস ইউনাইটেড ফুটবল ক্লাব বিজয়ী হয়েছিল।
১৮৮৮ সালে এস্টন ভিলা পরিচালক উইলিয়াম ম্যাকগ্রেগর ফুটবল লিগ প্রতিষ্ঠিত করেন। প্রথমে এটি ছিল ১২টি দল (অ্যাক্রিংটন, এস্টন ভিলা, ব্ল্যাকবার্ন রোভারস, বোল্টন ওয়ান্ডারার্স, বার্নলে, ডার্বি কাউন্টি, এভারটন, নটস কাউন্টি, প্রেস্টন নর্থ এন্ড, স্টোক (বর্তমানে স্টোক সিটি), ওয়েস্ট ব্রমউইচ অ্যালবিওন এবং উভারহ্যাম্পটোন ওয়ান্ডারার্স) এক বিভাগের লিগ, যা ফুটবল লিগ নামে পরিচিত ছিল। ১৮৯২ সালে আরও দলের যোগদানের ফলে এই লিগ ভেঙ্গে দুটি বিভাগ তৈরি করা হয়। পূর্বের সকল সদস্য ও যোগদানকৃত সদস্যের মধ্যে শ্রেষ্ঠ দুটি দলকে নিয়ে ফুটবল লিগ প্রথম বিভাগ এবং বাকী যোগদান করা দলগুলো নিয়ে ফুটবল লিগ দ্বিতীয় বিভাগ প্রতিষ্ঠিত হয়।
পরবর্তী ১০০ বছরে ফুটবল লিগ প্রথম বিভাগ ইংল্যান্ড ফুটবল ইতিহাসে অবিসংবাদিতভাবে শীর্ষতম বিভাগ ছিল। ১৯৯২ সালে প্রথম বিভাগের ২২টি দল ফুটবল লিগ থেকে নিজেদের প্রত্যাহার করে নিয়ে এফ.এ. প্রিমিয়ার লিগ প্রতিষ্ঠিত করে। মূলত বিশ্বের শীর্ষস্থানীয় দল তাদের সম্মান ও টেলিভিশন সম্প্রচারস্বত্ত্বের মাধ্যমে মুনাফা বৃদ্ধির উদ্দেশ্যেই প্রিমিয়ার লিগ প্রতিষ্ঠা করা হয়। এরপর ফুটবল লিগকে নতুন করে সংগঠিত করা হয়। ফলে তৎকালীন দ্বিতীয়, তৃতীয় ও চতুর্থ বিভাগের নাম পরিবর্তন করে যথাক্রমে প্রথম, দ্বিতীয় ও তৃতীয় বিভাগ নাম রাখা হয়। এভাবে প্রথম বিভাগ ফুটবল লিগের শীর্ষ বিভাগ হলেও ইংল্যান্ডের ফুটবলে এর অবস্থান ছিল দ্বিতীয় পর্যায়ে।
বাণিজ্যিক কারণে ২০০৪-০৫ মৌসুমের শুরুতে ফুটবল লিগ প্রথম বিভাগের নাম পরিবর্তন করে রাখা হয় ফুটবল লিগ চ্যাম্পিয়নশিপ। তবে এটি এখনো ইংল্যান্ডের ফুটবলে দ্বিতীয় অবস্থানে রয়েছে।
যে সমস্ত দল প্রিমিয়ার লিগ স্থাপনের সালের পূর্বে প্রথম বিভাগ ফুটবল লিগে খেলেছে কিন্তু প্রিমিয়ারশিপে খেলার যোগ্যতা অর্জন করতে পারেনি তারা হচ্ছে: (অ্যাক্রিংটন, ব্ল্যাকপুল, ব্র্যাডফোর্ড পার্ক অ্যাভিনিউ, ব্রেন্টফোর্ড, ব্রাইটন ও হোভ এলবিওন, ব্রিস্টল সিটি, বার্নলে, বারি, কার্ডিফ সিটি, কার্লাইল ইউনাইটেড, ডারওয়েন, গ্লসপ নর্থ এন্ড, গ্রিমসবি টাউন, হাডার্সফিল্ড টাউন, লেটন ওরিয়েন্ট, লুটন টাউন, মিলওয়াল, নর্দাম্পটন টাউন, নটস কাউন্টি, অক্সফোর্ড ইউনাইটেড, প্রেস্টন নর্থ এন্ড, স্টোক সিটি, ও সোয়ানসি সিটি। এর মধ্যে বার্নলে, হাডার্সফিল্ড ও প্রেস্টন নর্থ এন্ড সাবেক চ্যাম্পিয়ন ছিল।
শুরুতে ১২টি দল এতে অংশ নেয়। পরে আরও দল যোগ দেয়ায় বিভিন্ন সময়ে এর আকার পরিবর্তিত হয়েছে।
†শীর্ষতম বিভাগ হিসেবে নয়।
১৮৯০ সালে ইংরেজ ফুটবল লিগ চ্যাম্পিয়নশিপ ট্রফির নকশা প্রণয়ন করা হয়। ট্রফিটি “ভদ্রমহিলা” (The Lady) নামে পরিচিত কারণ এর আকার অনেকটা নারীর শরীরের মত। বর্তমান ট্রফি বিজয়ী দল হচ্ছে সান্ডারল্যান্ড, যারা তাদের ম্যানেজার রয় কিনের অধীনে ২০০৬-০৭ মৌসুমে এটি জিতেছে।
"দেখুন ইংলিশ ফুটবল শিরোপাধারী"
"দেখুন ইংলিশ ফুটবল লিগ চ্যাম্পিয়নশিপ শিরোপাধারী।"
উয়েফা কাপ উইনার্স কাপ

উয়েফা কাপ উইনার্স কাপ (ইউরোপীয়ান কাপ উইনার্স কাপ বা সি২ নামেও পরিচিত) একটি পেশাদার দলভিত্তিক ফুটবল প্রতিযোগিতা। এতে সর্বসাম্প্রতিক সময়ে অনুষ্ঠিত ইউরোপের বিভিন্ন ঘরোয়া কাপ বিজয়ীরা অংশগ্রহণ করে। এটি উয়েফা আয়োজিত অনেক আন্ত-ইউরোপীয় ক্লাব প্রতিযোগিতার একটি। এই প্রতিযোগিতা প্রথম শুরু হয় ১৯৬০-৬১ মৌসুমে এবং শেষ হয় ১৯৯৮-৯৯ মৌসুমে। প্রতিযোগিতাটিকে এরপর বাদ দিয়ে উয়েফা চ্যাম্পিয়নস লীগকে আরও বড় পরিসরে আনা হয়। বর্তমানে বিভিন্ন ঘরোয়া কাপ বিজয়ীরা উয়েফা কাপে অংশগ্রহণের সুযোগ পায়।
যখন এই প্রতিযোগিতার অস্তিত্ত্ব ছিল, তখন এটি ইউরোপের তিনটি প্রধান পেশাদার ক্লাবের প্রতিযোগিতার মধ্যে দ্বিতীয় সম্মানজনক প্রতিযোগিতা হিসেবে চিহ্নিত ছিল। বাকী দুটি প্রতিযোগিতার মধ্যে এটির আগে ছিল ইউরোপীয়ান কাপ/উয়েফা চ্যাম্পিয়নস লীগ এবং পিছনে ছিল উয়েফা কাপ। অবশ্য অনেক ধারাভাষ্যকার মনে করতেন তিনটি প্রতিযোগিতার মধ্যে কাপ উইনার্স কাপ জেতা সবচেয়ে সহজ।
১৯৭২ সাল থেকে এই প্রতিযোগিতার বিজয়ী দল ইউরোপীয়ান কাপের (পরবর্তীকালে উয়েফা চ্যাম্পিয়নস লীগ) বিজয়ী দলের সাথে ইউরোপীয়ান সুপার কাপ প্রতিযোগিতায় খেলত। ১৯৯০ দশকের শেষের দিকে চ্যাম্পিয়নস লীগের কলেবর বাড়িয়ে কাপ উইনার্স কাপলে বন্ধ করে দেয়া হয়। উইরোপীয়ান সুপার কাপে কাপ উইনার্স কাপ বিজয়ীর স্থানটি দখল করে উয়েফা কাপ বিজয়ী দল।
শুরু থেকে ১৯৯৪ সাল পর্যন্ত এটি 'ইউরোপীয়ান কাপ উইনার্স কাপ' নামে পরিচিত ছিল। ১৯৯৪-৯৫ মৌসুম থেকে নাম পরিবর্তন করে 'উয়েফা কাপ উইনার্স কাপ' রাখা হয়।
চীনা অক্ষর

চীনা অক্ষর বা হানসি (সরলীকৃত চীনা অক্ষর: 汉字; ঐতিহ্যবাহী চীনা অক্ষরসমূহ: 漢字; ফিনিন: "Hànzì") এক ধরনের শব্দলিপি-একক (logogram)। এগুলি চীনা ভাষা লিখতে ব্যবহার করা হয়। এই অক্ষরগুলি এশিয়ার অন্য কিছু ভাষা লিখতেও ব্যবহৃত হয়। অক্ষরগুলি জাপানি লিখন পদ্ধতির মূল উপাদান; জাপানি ভাষাতে এগুলি কাঞ্জি নামে পরিচিত। অতীতে এগুলিকে কোরীয় ভাষা (যেখানে তারা হাঞ্জা নামে পরিচিত), ভিয়েতনামীয় ভাষা (যেখানে তারা চু নোম নামে পরিচিত) এবং চুয়াং ভাষা (সাওন্দিপ নামক পদ্ধতিতে) লিখতেও ব্যবহার করা হত। সমষ্টিগতভাবে এগুলিকে ইংরেজিতে সিজেকে ক্যারেক্টারস (বাংলায় "চীজাকো অক্ষরসমূহ" অর্থাৎ "চীনা-জাপানি-কোরীয় অক্ষরসমূহ") নামে ডাকা হয়।
চীনা অক্ষরগুলি যে চীনা লিখন পদ্ধতির অংশ, সেটি অবিচ্ছিন্নভাবে প্রাচীনকাল থেকে আজ অবধি ব্যবহৃত বিশ্বের লিখন পদ্ধতিগুলির মধ্যে সবচেয়ে প্রাচীন। পূর্ব এশিয়ার বিস্তীর্ণ এলাকাতে বর্তমানে ব্যাপকভাবে ব্যবহৃত হয় বলে এবং ঐতিহাসিকভাবে চৈনিক মণ্ডলের সর্বত্র ব্যবহৃত হত বলে চীনা অক্ষরগুলি ব্যবহারকারীর সংখ্যা অনুযায়ী বিশ্বের সবচেয়ে বেশি ব্যবহৃত লিখন পদ্ধতির একটি গঠন করেছে।
চীনা অক্ষরগুলির সংখ্যা প্রায় অর্ধলক্ষ হলেও এগুলির সিংহভাগই গৌণ চিত্রলৈখিক রূপভেদ যেগুলি কেবল ঐতিহাসিক পাঠ্যবস্তুতেই দেখতে পাওয়া যায়। চীনে সম্পাদিত গবেষণায় দেখা গেছে যে চীনা লিখন পদ্ধতিতে কাজ চালানোর মত সাক্ষরতা অর্জন করার জন্য ৩০০০ থেকে ৪০০০ অক্ষরের জ্ঞান থাকা প্রয়োজন। জাপানে মাধ্যমিক বিদ্যালয়গুলিতে ২,১৩৬টি কাঞ্জি অক্ষর শেখানো হয়, যাদের নাম "জোইয়ো কাঞ্জি"; এছাড়া জাপানের দৈনন্দিন জীবনে আরও শত শত অক্ষর ব্যবহৃত হয়। দ্বিতীয় বিশ্বযুদ্ধের পরে কাঞ্জিগুলির সরলীকরণ করা হয়, তাই বর্তমানে জাপানে ব্যবহৃত চীনা অক্ষরগুলি চীনে ব্যবহৃত অক্ষরগুলির থেকে বেশ কিছু দিক দিয়ে আলাদা।
চীনা অক্ষরগুলির তালিকা, রূপ ও উচ্চারণের উপর ভিন্ন ভিন্ন দেশে ভিন্ন ভিন্ন জাতীয় আদর্শমান স্থির করা আছে। মূল চীন ভূখণ্ড, সিঙ্গাপুর ও মালয়েশিয়াতে কিছু অক্ষরের সরলীকৃত রূপ ব্যবহার করা হয়। অন্যদিকে তাইওয়ান, হংকং, মাকাও ও দক্ষিণ কোরিয়াতে ঐতিহ্যবাহী অক্ষরগুলি ব্যবহার করা হয়।
চীনা রীতি অনুসারে চীনা লিপির প্রতিটি বর্ণ একটি অক্ষর বা সিলেবল নির্দেশ করে। আধুনিক চীনা ভাষার অধিকাংশ শব্দই একাধিক সিলেবল-বিশিষ্ট, তাই এদের লিখতে দুই বা তার বেশি বর্ণের প্রয়োজন হয়। তবে শব্দের উচ্চারণ ও অর্থের মধ্যে সম্পর্ক খুব ক্ষীণ।
রেচনতন্ত্র

রেচনতন্ত্র (ইংরেজি-Excretory system) যে অঙ্গগুলির মাধ্যমে মানুষের দেহে বিপাকক্রিয়ায় উৎপন্ন অপ্রয়োজনীয় রেচন পদার্থ দেহ থেকে দূর হয় তাকে রেচন তন্ত্র বলে। এই তন্ত্রের মাধ্যমে মানুষের দেহ থেকে অতিরিক্ত ও অপ্রয়োজনীয় পদার্থ বের করে। দেহকে সুস্থতা দান করা এবং দেহের বিপাকীয় ক্রিয়া সম্পন্ন হওয়ার পর উপজাত হিসেবে যেসব পদার্থ তৈরি হয় যেমন- ইউরিয়া, ইউরিক অ্যাসিড,ক্রিয়েটিন,ক্রিয়েটিনিন তা এই প্রক্রিয়ার মাধ্যমে দেহের বাইরে নিষ্কাশিত হয়। তাই দেহকে একটি সুন্দরভাবে পরিচালনা করার জন্য রেচন প্রক্রিয়া একটি গুরুত্বপূর্ণ ভূমিকা পালন করে। মানুষের মুখ্য রেচন অঙ্গ হল দুটি বৃক্ক বা কিডনি। তাছাড়া মানুষের দেহের চর্ম এবং ফুসফুস রেচন অঙ্গ হিসেবে কাজ করে।
মানবদেহে উদর-গহ্বরের পিছনদিকে দুপাশে অবস্থিত দুটি বড় শীম-বীজের মতো আকৃতিবিশিষ্ট অঙ্গই হচ্ছে বৃক্ক বা কিডনি। প্রতি কিডনিতে একটি করে রেনাল ধমনী তার শাখা-প্রশাখার মাধ্যমে রক্ত সরবরাহ করে ও রেনাল শিরা দিয়ে রক্ত ফিরে আসে। লম্বচ্ছেদ কেটে পরীক্ষা করলে কিডনি- প্রাচীরের বাইরের দিকে গ্রন্থিময় কর্টেক্স (Cortex) ও ভিতরের দিকে মেডালা (Medulla) দেখা যায়। মেডালা অংশের পরবর্তী কিডনি গহ্বরকে বলা হয় পেলভিস (Pelvis)। পেলভিস থেকেই ইউরেটার বা মূত্রনালীর উদ্ভব হয়। প্রধানত কর্টেক্স অঞ্চলে ধমনী রেচন- পদার্থ দূরীকরণের উদ্দেশ্যে প্রচুর রক্ত সরবরাহ করে। এই অঞ্চলে সূক্ষ্ম রক্তবাহী জালকাকারে বিন্যস্ত হয়ে ক্যাপিলারি প্লেক্সাস (Capillary Plexus) গঠন করে। কিডনিতে রেচন-পদার্থ দূরীকরণের উপযোগী প্রচুর সংখ্যক বিশিষ্ট রকমের সূক্ষ্ম নালিকা আছে। এদের ইউরিনিফেরাস টিউব্যুল বা নেফ্রন' (Uriniferous Tubules or
Nephron) বলে। প্রত্যেক কিডনিতে প্রায় ১২-১৩ লক্ষ এই ধরনের নেফ্রন দেখা যায়। প্রধানত এই নেফ্রনের অবস্থান কিডনির কর্টেক্স অঞ্চলে। নেফ্রনকে কিডনির গঠনগত ও কার্যগত একক বলা হয়। নেফ্রনের মধ্যেই প্রয়োজনীয় পদার্থগুলি পুনঃশোষিত হয়। অপ্রয়োজনীয় রেচন পদার্থ গুলি জলের সাথে মিশে মূত্র তৈরি করে। মূত্র মূত্রনালী দিয়ে মূত্রথলিতে এসে সাময়িকভাবে জমা হয়। রোধ হলিতে প্রায় ৪০০ মিলিমিটার মূত্র জমা হওয়ার পর মানুষের মূত্র ত্যাগের ইচ্ছা প্রবল হয়। এই মূত্র ত্যাগের মাধ্যমে মানুষের শরীর থেকে ইউরিয়া, ইউরিক অ্যাসিড, ক্রিয়েটিন ক্রিয়েটিনিন, অ্যামোনিয়া ইত্যাদি রেচন পদার্থ দেহ থেকে বেরিয়ে আসে। ফলে মানুষ সুস্থ থাকে।
প্রজননতন্ত্র

পৃথিবীতে প্রতিটি জীব তার নিজস্ব প্রজাতির অস্বিত্ব বজায় রাখার জন্য , অপত্য সৃষ্টি করে, যা সাধারণতঃ নিজেই জন্মদাতা/দাতৃগণের সমগুণ সম্পন্ন এবং সম-আকৃতির হয় অথবা কোন কোন বিশেষ ক্ষেত্রে অপত্য সাময়িক ভাবে সমগুন সম্পন্ন এবং সম-আকৃতির না হলেও অপত্যের মাধ্যমে কিছু সময় পরে সমগুণ সম্পন্ন এবং সম-আকৃতির বংশধর সৃষ্টি হয়। যে পদ্ধতিতে সজীব বস্তু এই রুপ অপত্যের সৃষ্টি করে নিজের প্রজাতি রক্ষা করে তাকে জনন বলে। এই জনন বা প্রজনন ঘটার জন্য নির্দিষ্ট কিছু অঙ্গের মাধ্যমে এই জনন ক্রিয়া সম্পন্ন হয়, সেই অঙ্গগুলিকে মিলিত ভাবে প্রজন তন্ত্র বলে।প্রজনন প্রধানত দুই প্রকার যথা-অযৌন ও যৌন। সাধারণত নিম্নশ্রেণির জীবে যৌন প্রজনন পৃথিবীতে প্রতিটি জীব তার নিজস্ব প্রজাতির অস্বিত্ব বজায় রাখার জন্য , অপত্য সৃষ্টি করে, যা সাধারণতঃ নিজেই জন্মদাতা/দাতৃগণের সমগুণ সম্পন্ন এবং সম-আকৃতির হয় অথবা কোন কোন বিশেষ ক্ষেত্রে অপত্য সাময়িক ভাবে সমগুন সম্পন্ন এবং সম-আকৃতির না হলেও অপত্যের মাধ্যমে কিছু সময় পরে সমগুণ সম্পন্ন এবং সম-আকৃতির বংশধর সৃষ্টি হয়। যে পদ্ধতিতে সজীব বস্তু এই রুপ অপত্যের সৃষ্টি করে নিজের প্রজাতি রক্ষা করে তাকে জনন বলে। এই জনন বা প্রজনন ঘটার জন্য নির্দিষ্ট কিছু অঙ্গের মাধ্যমে এই জনন ক্রিয়া সম্পন্ন হয়, সেই অঙ্গগুলিকে মিলিত ভাবে প্রজন তন্ত্র বলে।প্রজনন প্রধানত দুই প্রকার যথা-অযৌন ও যৌন। সাধারণত নিম্নশ্রেণির জীবে যৌন প্রজনন হয় না।
প্রধান জনন অঙ্গ (Primary Sexual Organ) : ডিম্বাশয় বা ওভারি (Ovary) । ডিম্বাশয়ে ডিম্বাণু বা ডিম্ব তৈরি হয়। এই ডিম্বাণু পুরুষের শুক্রাণুর সাথে মিলিত হয়ে নতুন জীবন (Zygote) তৈরি করে ।
এখান থেকে ইস্ট্রোজেন ও প্রজেসটেরন নামক হরমোন নিঃসরণ হয় ।
সহযোগী অঙ্গসমূহ :জরায়ু, ফেলোপিয়ান টিউব বা ডিম্ব নালী, যৌন পথ, ক্লাইটরিস, স্তন ইত্যাদি ।
স্ত্রী সেকেন্ডারি যৌন বৈশিষ্ট্যসমূহ:সাধারণত ১২ থেকে ১৪ বৎসর বয়স হতে দেখা যায়।
ইস্ট্রোজেন হরমোনের কাজ (Function of Estrogen):
প্রোজেসটেরনের কাজ (Function of Progesterone):
নিম্নলিখিত কারণগুলির জন্য গর্ভাবস্থায় প্রোজেস্টেরন খুব বেশি গুরুত্বপূর্ণ।
পেশী তন্ত্র

অভ্যন্তরীণ অঙ্গ এবং রক্তনালীর গায়ের অনৈচ্ছিক পেশী, হৃদপিণ্ডের পেশী এবং অস্থিগাত্রের সাথে লাগানো ঐচ্ছিক কঙ্কাল পেশী নিয়ে যে তন্ত্র গঠিত হয় তাকে পেশীতন্ত্র বলে।
পেশী তন্ত্রের অংশ সমূহ
পেশীতন্ত্রের বিভিন্ন গুরুত্বপূর্ণ কাজ।
১. অঙ্গ-প্রত্যঙ্গ সঞ্চালন,চলাফেরায় সহায়তা,অঙ্গ বিন্যাস এবং ভারসাম্য রক্ষা করা।
২. কঙ্কালতন্ত্রের সাথে যৌথভাবে দেহের নির্দিষ্ট আকার গঠন করা।
৩. পেশীতে গ্লাইকোজেন সঞ্চয় করে ভবিষ্যৎ জরুরি প্রয়োজনে শক্তির উৎস হিসেবে ব্যবহার করা।
৪. বিশেষ বৈশিষ্ট্য সম্পন্ন হওয়ায় হৃৎপেশির হৃৎপিন্ডের স্পন্দন এবং রক্ত সঞ্চালনের দায়িত্ব পালন করা।
৫. মলমূত্র ত্যাগ,পরিপাক নালির মধ্য দিয়ে খাদ্য বস্তুর চলন প্রভৃতি স্বয়ংক্রিয় কাজে ভূমিকা পালন।
ত্বক

ত্বক হচ্ছে মেরুদন্ডী প্রাণীর বহিরাঙ্গিক একটি অংশ যা প্রকৃতপক্ষে একটি নরম আবরণ এবং দেহকে আবৃত করে রাখে। এটি প্রাণিদের ভিতরের অংশগুলোকে রক্ষা করে। এটি মানবদেহের সবচেয়ে বড় অঙ্গ। স্তন্যপায়ীদের ত্বকে লোম বা ছোট চুল থাকে। ত্বক পারিপার্শ্বিক পরিবেশের সাথে সংযোগ স্থাপন করে এবং বাহ্যিক প্রভাবের বিরুদ্ধে এটি দেহের প্রাথমিক রক্ষক। রোগ সৃষ্টিকারী জীবাণুর বিরুদ্ধে ও শরীর থেকে অতিরিক্ত জল অপসারণ প্রতিরোধে ত্বক গুরুত্বপূর্ণ ভূমিকা রাখে। এছাড়া অন্তরক, তাপমাত্রা নিয়ন্ত্রক, ইন্দ্রিয় ও ভিটামিন ডি উৎপাদক হিসেবে ত্বক কাজ করে।
ত্বকের পুরুত্ব প্রাণীভেদে এবং একই প্রাণীতে অবস্থানভেদে পরিবর্তিত হয়। মানুষের চোখের পাতার ত্বক সবচেয়ে পাতলা আর হাত-পায়ের তালুর ত্বক সবচেয়ে পুরু।
স্তরঃ
ত্বকের স্তর প্রধানত দুটি। এপিডার্মিস (বাইরে) ও ডার্মিস (ভিতরে)। 
এপিডার্মিস পাতলা আর ডার্মিস পুরু।
এপিডার্মিস ৫টি স্তর নিয়ে গঠিত।
১ কঠিন স্তর (stratum corneum)
সিকান্‌দার আবু জাফর

সিকান্দার আবু জাফর (১৯ মার্চ ১৯১৮ - ৫ আগস্ট ১৯৭৫) একজন বাঙালি কবি, সঙ্গীত রচয়িতা, নাট্যকার ও সাংবাদিক। তিনি ভারত বিভাগোত্তর কালে প্রকাশিত সাহিত্য পত্রিকা সমকাল সম্পাদনার জন্য বিশেষভাবে খ্যাত। তার একটি বিখ্যাত কবিতা হলো:
"জনতার সংগ্রাম চলবেই, আমাদের সংগ্রাম চলবেই " 
"হতমানে অপমানে নয়, সুখ সম্মানে" 
"বাঁচবার অধিকার কাড়তে" 
"দাস্যের নির্মোক ছাড়তে" 
"অগণিত মানুষের প্রাণপণ যুদ্ধ" 
"চলবেই চলবেই, আমাদের সংগ্রাম চলবেই।"
এটি পরে জনপ্রিয় গণসঙ্গীতে রূপান্তরিত হয়।
সিকান্দার আবু জাফর ১৯১৯ সালের ১৯ মার্চ তৎকালীন খুলনা জেলার তালা উপজেলার তেঁতুলিয়া গ্রামে জন্ম গ্রহণ করেন। পিতার নাম সৈয়দ মঈনুদ্দীন হাশেমী। পেশায় কৃষক ও ব্যবসায়ী ছিলেন। পিতৃব্য সৈয়দ জালালুদ্দীন হাশেম।
স্থানীয় স্কুল থেকে ম্যাট্রিক পাস করার পর তিনি কলকাতার রিপন কলেজে পড়েন। ১৯৪১ সালে তিনি কাজী নজরুল ইসলামের নবযুগ পত্রিকায় যোগ দেন। এছাড়া "দৈনিক ইত্তেফাক", "দৈনিক মিল্লাত"-এ চাকরি করতেন। " আমাদের সংগ্রাম চলবেই" তার রচনা বিখ্যাত গান। দেশবিভাগের পর তিনি ঢাকায় চলে আসেন। পঞ্চাশের দশকে রেডিও পাকিস্তানের শিল্পী হিসেবে কাজ করেন। ১৯৫৭ সাল থেকে ১৯৭৫ সাল পর্যন্ত তিনি সাহিত্য পত্রিকা 'সমকাল'-এর প্রকাশক ও সম্পাদকের দায়িত্ব পালন করেন। ১৯৭৫ সালের ৫ আগস্ট সিকান্দার আবু জাফর মৃত্যুবরণ করেন।
একজন সাহিত্যিক হিসেবে সিকানদার আবু জাফরের যে খ্যাতি তার চেয়েও অনেক বেশি প্রসিদ্ধি সাহিত্য সম্পাদক হিসেবে। সাহিত্য পত্রিকা সমকাল সাহিত্য পত্রিকার প্রকাশ ও সম্পাদনা তার জীবনের একটি তাৎপর্যময় ঘটনা। ১৯৫৭ থেকে ১৯৭৫ খ্রিষ্টাব্দ পর্যন্ত তিনি ‘সমকালে’র প্রকাশক ও সম্পাদকের দায়িত্ব পালন করে পূর্ব বঙ্গের সাহিত্য আন্দোলনে নতুন গতির সঞ্চার করেছিলেন। এ পত্রিকায় ষাটের দশকের নামী-দামী সকল কবি-লেখকের রচনা প্রকাশিত হয়েছে। লেখার সাবধানী ও নৈর্ব্যক্তিক নির্বাচন, প্রতিভাবান নতুন লেখকদের মর্যাদা প্রদান, মনোযোগী সম্পাদনা এবং মুদ্রণ পরিপাট্যের জন্য "সমকাল" সকল কবি-লেখকের জন্য স্বপ্নের পত্রিকা হয়ে উঠেছিল। একই সঙ্গে এটি প্রগতিশীল বাংলা সাহিত্যধারার অগ্রগামী সাহিত্য পত্রে পরিণত হয়েছিল। তাঁর নিজরেও প্রচুর লেখা এ পত্রিকায় তিনি প্রকাশ করেছিলেন যার মধ্যে রয়েছে বিখ্যাত "বাংলা ছাড়" কবিতাটি:
রক্তচোখের আগুন মেখে ঝলসে যাওয়া আমার বছরগুলো
আজকে যখন হাতের মুঠোয় কণ্ঠনালীর খুন পিয়াসী ছুরি
কাজ কি তবে আগলে রেখে বুকের কাছে কেউটে সাপের ঝাপি
আমার হাতেই নিলাম আমার নির্ভরতার চাবি
তুমি আমার আকাশ থেকে সরাও তোমার ছায়া
তুমি বাংলা ছাড়ো।
তিনি ১৯৬৬ সালে বাংলা একাডেমি পুরস্কার-এ ভূষিত হন এবং ১৯৮৪ সালে (মরণোত্তর) একুশে পদক লাভ করেন।
ভিজুয়াল বেসিক

ভিজুয়াল বেসিক (সংক্ষেপে ভিবি বা VB) একটি চতুর্থ প্রজন্মের ঘটনা চালিত (event-driven) প্রোগ্রামিং ভাষা এবং মাইক্রোসফটের "কম" বা কম্পোনেন্ট অবজেক্ট মডেল (COM -Component Object Model) এর আইডিই (IDE - integrated development environment)। মাইক্রোসফট এই ভাষাকে বাজারে আনে পুরাতন বেসিক ভাষার উন্নত সংস্করণ হিসেবে ১৯৯১ সালে প্রথম আনে এবং ২০০৮ সালে শেখার জন্য উন্মুক্ত করে।এটি হলো বেসিক (BASIC - "Begginer's All Perpose Symbollic Instruction Codes"),কম্পিউটারের ইতিহাসে সবচেয়ে বেশি ব্যাবহূত প্রোগ্রামিং ভাষার একটি শাখা বা সংস্করণ। দৃশ্যমান বা গ্রাফিকাল বৈশিষ্ট্য এবং বেসিক ভাষার উত্তরাধিকার ভিবিকে তুলনামূলকভাবে সহজ়ে আয়ত্ত এবং ব্যবহার করার সুবিধা প্রদান করেছে। ভিজুয়াল বেসিকের শেষ প্রকাশনা ছিল ১৯৯৮ সালের সংস্করণ ৬ (version 6)। এটির জন্য মাইক্রোসফটের বর্ধিত সহযোগিতা ২০০৮ এর মার্চ মাসে শেষ হয়েছে। বর্তমানে এই ভাষাটি ভিজুয়াল বেসিক ডট নেট দ্বারা প্রতিস্থাপিত হয়েছে।
ভিজুয়াল বেসিকের আগমন বেসিক ভাষা থেকে। ভিবি জিইউআই - গ্রাফিকাল ইউজার ইন্টারফেস (GUI-graphical user interface) বা ব্যবহারকারীর জন্য দৃশ্যমান ব্যবহার ব্যবস্থার র‌্যাপিড অ্যাপ্লিকেশন ডেভেলপমেন্ট বা র‌্যাড (RAD -rapid application development) অ্যাপ্লিকেশন চালু করেছে। এছাড়াও ডেটা অ্যাকসেস অবজেক্ট, রিমোট ডেটা অবজেক্ট ইত্যাদির মাধ্যমে ডেটাবেজে কাজ করার এবং অ্যাকটিভএক্স (ActiveX) নিয়ন্ত্রক ও ডিজিটাল বস্তু(অবজেক্ট) তৈরি করার সুবিধা দিয়েছে। ভিবিএ (VBA), ভিবিস্ক্রিপ্ট ইত্যাদি স্ক্রিপ্টিং ভাষা সিন্ট্যাক্সের দিক থেকে ভিজুয়াল বেসিকের মতই, কিন্তু কাজ করে ভিন্ন ভাবে।
একজন প্রোগ্রামার ভিজুয়াল বেসিকের সাথেই দিয়ে দেয়া কম্পোনেন্টের দ্বারা একটি অ্যাপ্লিকেশন প্রোগ্রাম দাঁড় করাতে পারবেন। ভিজুয়াল বেসিকে লেখা প্রোগ্রাম সরাসরি উইন্ডোজ এপিআই ব্যবহার করতে পারে কিন্তু সেক্ষেত্রে "এক্সটার্নাল ফাংশন" বিবৃত করা প্রয়োজন।
চূড়ান্ত প্রকাশ (এখন ভিসুয়াল বেসিক হিসাবে কেবল পরিচিত) ১৯৯৮ সালে সংস্করণ ছিল ৬। এপ্রিল ৮, ২০০৮ থেকে মাইক্রোসফট ভিসুয়াল বেসিক ৬.০ এর আইডিই সম্রথন ছেড়ে দিলো। মাইক্রোসফট ভিসুয়াল বেসিক দল এখনও উপর ভিসুয়াল বেসিক 6.0 অ্যাপ্লিকেশনের জন্য উপযুক্ততা বজায় রাখে উইন্ডোজ ভিস্তা , উইন্ডোজ সার্ভার 2008 R2, সহ উইন্ডোজ 7 , উইন্ডোজ 8 , উইন্ডোজ 8.1 , উইন্ডোজ সার্ভার 2012 এবং উইন্ডোজ 10-এ।২০১৪ সাল পর্যন্ত এখনও ভিসুয়াল বেসিক নেটের থেকেও ভিসুয়াল বেসিক 6.0 পছন্দ করে এমন ​​ডেভেলপারদের সংখ্যা হাজার হাজার ছিল। কিছু ডেভেলপাররা ভিসুয়াল বেসিক 6.0 এর একটি নতুন সংস্করণ জন্য আহবান করে 2014 সালে।
ভিজুয়াল বেসিক ভাষার উদাহরণ :
এই কোডের অংশটুকু "ফর্ম" নামের একটি উইন্ডো লোড হলে একটি মেসেজ বক্স দেখাবে:
পাইপ অর্গান

পাইপ অর্গান একপ্রকার বাদ্যযন্ত্র। এতে ধাতব বা কাঠের তৈরি নলের ভেতর বাতাসের প্রবাহ নিয়ন্ত্রণ করে শব্দ উৎপাদিত হয়। এটি এক ধরনের কীবোর্ড যন্ত্র। একটি পাইপ অর্গান বায়ুকে পাইপে প্রবেশ করায়, যার ফলে বাতাস দোদুল্যমান হয় এবং শব্দ উৎপন্ন হয়।
ব্রাতিস্লাভা

ব্রাতিস্লাভা ( , , ; ) স্লোভাকিয়ার রাজধানী ও বৃহত্তম শহর। ব্রাতিস্লাভা স্লোভাকিয়ার দক্ষিণ-পশ্চিমাংশে অবস্থিত। শহরটির মধ্য দিয়ে দানিয়ুব নদী এবং ডান পাশ দিয়ে মোরাভা নদী বয়ে চলেছে। শহরটির সঙ্গে অস্ট্রিয়া এবং হাঙ্গেরির সীমান্ত রয়েছে। এটাই পৃথিবীর একমাত্র রাজধানী যার সংগে দুটি স্বাধীন দেশের সীমান্ত রয়েছে।
১৯১৯ সালের আগে শহরটি ইংরেজদের কাছে এর জার্মান নাম প্রেসবুর্গ নামেই পরিচিত ছিলো। শহরটি দীর্ঘকাল অস্ট্রিয়ান এবন জার্মানভাষীদের দ্বারা শাসিত হয়েছে। শহরটির হাংগেরীয় নাম পজসোনি। হাংগেরী ভাষীরা এখনো শহরটিকে পজসোনি নামেই ডাকে।
১৯১৮-১৯১৯ সালে বিপ্লব চলাকালে আমেরিকান স্লোভাকরা শহরটির নাম আমেরিকার প্রেসিডেন্ট উড্রো উইলসনের নামে উইলসোনোভ অথবা উইলসনস্টাডট রাখার প্রস্তাব করে। কিন্তু এর আগে থেকে কিছু স্লোভাক দেশপ্রেমী শহরটিকে ব্রাতিস্লাভা নামে ডাকা শুরু করেছিলো। মার্চ ১৯১৯ সাল থেকে দাপ্তরিক ভাবে শহরটিকে ব্রাতিস্লাভা নামে ডাকা শুরু হয়।
শহরটিকে বিভিন্ন ভাষায় বিভিন্ন নামে ডাকা হতো। গ্রীকঃ ইস্ত্রোপোলিস (দানিয়ুবের শহর), চেকঃ প্রেসপার্ক, ফরাসিঃ প্রেসবুর্গ, ইতালিয়ঃ প্রেসবুর্গো, লাতিনঃ পোসোনিয়াম, রোমানিয়ঃ পোজন, সার্বো-ক্রোয়েশিয়ঃ পোজুন।
খ্রিস্টপূর্ব ৫০০০ সালে নিয়োলিথিক যুগে এই অঞ্চলে প্রথম স্থায়ীভাবে বসতি স্থাপন শুরু হয়। ২০০ খ্রিস্ট পূর্বাব্দে সেল্টিক বই গোত্র স্থায়ীভাবে বসবাস শুরু করে এবং অপপিডাম নামে একটি শহরের সুচনা করে। তারা বায়াটেক্স নামে রৌপ্য মুদ্রা তৈরীর কারখানা স্থাপন করে।
ব্রাতিস্লাভা দক্ষিণ-পশ্চিম স্লোভাকিয়ায় অঞ্চলে অবস্থিত। অস্ট্রিয়া এবং হাংগেরী সীমান্তে অবস্থিত পৃথিবীর একমাত্র রাজধানী যা দুইটি দেশের সীমান্ত নির্ধারণ করে। চেক প্রজাতন্ত্র থেকে শহরটি মাত্র ৬২ কিলোমিটার এবং অস্ট্রিয় শহর ভিয়েনা থেকে ৬০ কিলোমিটার দূরে অবস্থিত। শহরটির আয়তন ৩৬৭.৫৮ বর্গ কিলোমিটার। ব্রাতিস্লাভার মধ্য দিয়ে দানিয়ুব নদী প্রবাহিত হয়েছে এবং শতাব্দীর পর শতাব্দী শহরটি প্রধান যোগাযোগ মাধ্যম হিসেবে কাজ করেছে। নদীটি শহরের মধ্য দিয়ে পশ্চিম থেকে দক্ষিণ-পূর্বে প্রবাহিত হয়েছে। শহরের সীমানার মধ্য থেকে কারপাথিয়ান পর্বতের শুরু হয়েছে।
ব্রাতিস্লাভা হচ্ছে স্লোভাকিয়ার সাংস্কৃতিক হৃদয়। ব্রাতিস্লাভায় জার্মান, স্লোভাক, হাংগেরিয়ান, ইহুদি সহ বিভিন্ন জাতিসত্তা ও ধর্মীয় গোষ্ঠীর লোক বসবাস করার একটি বহুজাতিক সাংস্কৃতিক রূপ তৈরী হয়েছে। ব্রাতিস্লাভায় বহু থিয়েটার, মিউজিয়াম, গ্যালারি, কনসার্ট হল, সিনেমা হল, ফিল্ম ক্লাব আছে।
অ্যাথেন্স

অ্যাথেন্স ( ; , ; , ) গ্রিসের রাজধানী ও সবচেয়ে বড় শহর। ৩,৪০০ বছর ব্যাপ্তিকালের লিপিবদ্ধ ইতিহাস এবং খ্রিষ্টপূর্বাব্দ প্রায় ৭ম থেকে ১১শ সালের মধ্যে এর সর্বপ্রথম মানুষের বিচরণের ইতিহাস নিয়ে অ্যাথেন্স বিশ্বের সবচেয়ে প্রাচীন শহর এবং অ্যাথেন্স অ্যাটিকা অঞ্চলের সবচেয়ে প্রভাবশালী শহর।
অতীতে অ্যাথেন্স একটি শক্তিশালী নগররাষ্ট্র ছিল। এটি শিল্প, শিক্ষা ও দর্শনের কেন্দ্র এবং প্লেটোর শিক্ষায়তন এবং এরিস্টটলের জ্ঞানার্জনের স্থান ছিল। ইউরোপীয় মহাদেশে, বিশেষ করে প্রাচীন রোমের ওপর এর বিশাল সাংস্কৃতিক এবং রাজনীতিক প্রভাবের জন্য ব্যাপকভাবে বলা হয়ে থাকে যে, অ্যাথেন্স পাশ্চাত্য সভ্যতার শৈশবের দোলনা আর গণতন্ত্রের জন্মভূমি। আধুনিক সময়ে, অ্যাথেন্স একটি বড় বিশ্বজনীন মহানগর এবং গ্রিসের অর্থনৈতিক, আর্থিক, শিল্প, সামুদ্রিক, রাজনীতিক এবং সাংস্কৃতিক জীবনের কেন্দ্র। ২০২১ এ, অ্যাথেন্সের শহুরে এলাকায় সাড়ে ত্রিশ লক্ষেরও বেশি মানুষের বসবাস ছিল, যা গ্রিসের মোট জনসংখ্যার ৩৫% এরও বেশি।
গ্লোবালাইজেশন অ্যান্ড ওয়ার্ল্ড রিসার্চ নেটওয়ার্কের তথ্যমতে, অ্যাথেন্স একটি বিটা বৈশ্বিক শহর এবং উত্তর-পূর্ব ইউরোপের সবচেয়ে বড় অর্থনৈতিক কেন্দ্রগুলোর একটি। এর একইসাথে বৃহৎ আর্থিক বিভাগ আছে, এবং এর পাইরাস বন্দর ইউরোপের সবচেয়ে বৃহৎ এবং সারা পৃথিবীর মধ্যে তৃতীয় বৃহৎ।
অ্যাথেন্স পৌরসভার (একইসাথে অ্যাথেন্স শহর), যা পুরো শহরের ছোট একটি এলাকায় শাসন পরিচালনা করে, এর প্রশাসনিক সীমার মধ্যে জনসংখ্যা ছিল ৬,৬৪,০৪৬ জন (২০১১ সালে), এবং ভূমি ৩৮.৯৬ বর্গ কিলোমিটার (১৫.০৪ বর্গ মাইল)। অ্যাথেন্সের শহুরে এলাকা বা বৃহত্তর অ্যাথেন্স এর প্রশাসনিক পৌর এলাকার সীমা
ভাল্লেত্তা

ভাল্লেত্তা (, , ) মাল্টার রাজধানী ও প্রধান শহর। প্রধান দ্বীপ, পশ্চিমে মারসামক্সেট হারবার এবং পূর্বে গ্র্যান্ড হারবার এর মধ্যে অবস্থিত, 2014 সালে প্রশাসনিক সীমার মধ্যে এর জনসংখ্যা ছিল 6,444 জন।
ভালেত্তা শহরে ১৬শ শতক ও তার পরবর্তী আমলে তৈরি হওয়া প্রাচীন প্রচুর ভবন রয়েছে। জেরুজালেমের সেন্ট জনের নাইটদের হাতে এসব ভবন তৈরি হয়েছিলো। শহরটির স্থাপত্যরীতি অনেকটা বারোক ঘরানার, যাতে যুক্ত হয়েছে ম্যানারিস্ট, নিওক্লাসিকাল ও আধুনিক রীতি। তবে শহরের অনেক জায়গাতেই দ্বিতীয় বিশ্বযুদ্ধের ধ্বংসযজ্ঞের চিহ্ন বিদ্যমান। ১৯৮০ সালে ইউনেস্কো ভালেত্তা শহরকে বিশ্ব ঐতিহ্যবাহী স্থান হিসাবে স্বীকৃতি দেয়।
শহরটির নাম রাখা হয়েছে জাঁ পারিসো দ্য লা ভালেত্তের নামানুসারে। ভালেত্তে ১৫৬৫ সালে তুর্কী উসমানীয় সাম্রাজ্যের এক আক্রমণ থেকে শহরটিকে প্রতিরক্ষা করেন। সেন্ট জনের নাইটদের প্রদত্ত শহরের পূর্ণ নামটি হলো "Humilissima Civitas Valletta — অর্থাৎ বিনয়ী শহর ভালেত্তা। শহরটির সৌন্দর্যের জন্য ইউরোপের বিভিন্ন রাজবংশ এই শহরকে Superbissima — অর্থাৎ সর্বাপেক্ষা গর্বিত এই ডাকনাম দিয়েছিলো।
অন্নপূর্ণা দেবী

অন্নপূর্ণা দেবী যাদব (জন্ম: ২ ফেব্রুয়ারি ১৯৭০) একজন ভারতীয় রাজনীতিবিদ যিনি ২০২৪ সাল থেকে ৫ম নারী ও শিশু উন্নয়ন মন্ত্রী হিসেবে দায়িত্ব পালন করছেন। তিনি ঝাড়খণ্ডের কোডারমা থেকে লোকসভার (ভারতের সংসদের নিম্নকক্ষ) একজন সংসদ সদস্যও, যেখানে তিনি ভারতীয় জনতা পার্টির সদস্য হিসাবে ২০১৯ সালের ভারতীয় সাধারণ নির্বাচনে জিতেছিলেন। তিনি বিজেপির জাতীয় সহ-সভাপতিদের একজন। পূর্বে, তিনি রাষ্ট্রীয় জনতা দলের সদস্য হিসাবে ঝাড়খন্ড বিধানসভা কেন্দ্রে, কোডারমা (বিধানসভা কেন্দ্র) থেকে নির্বাচিত হয়েছিলেন।
সুরবাহার

সুরবাহার হচ্ছে সেতারের মতো দেখতে একটি তারযন্ত্র। এটা বেইজ সেতার হিসাবেও পরিচিত। উত্তর ভারতের শাস্ত্রীয় সঙ্গীতে এর ব্যবহার হয়। সেতারের মতো দেখতে হলেও এর স্বর বেশ নিম্ন। সুরবাহার লম্বায় ৫১ ইঞ্চি, শুকনো লাউয়ের তুম্বাটি সুর কম্পনের জন্য ব্যবহৃত হয়। লম্বা ডান্ডিটি সাধারণত সেগুণ কাঠের হয়ে থাকে।
সুরবাহার তৈরি হয়েছিল ১৮২৫ সালে । মনে করা হয় যে ওস্তাদ সাহেবদাদ খানই এ যন্ত্রটি তৈরি করেন। তবে সাম্প্রতিক গবেষণায় জানা যায় যে লক্ষ্মৌর সেতার বাদক ওস্তাদ গোলাম মোহাম্মদ সুরবাহার সৃষ্টি করেন।